text:
SARATO KEARIFAN DI DALAMNYO
Banyak grup dan diskusi di ruang maya yang menganggap HARATO di Minangkabau cuma HPT dan HPR. Padohal, masih BANYAK JENIS dan BANTUAK nyo. Sebagian besar adolah HARATO KOMUNAL, pemilikan sacaro kolektif, tapi pemanfaatan bisa personal.
Harato di Minangkabau dapek dibagi berdasarkan “kepemilikan” dan berdasarkan “caro mandapek-kan”nyo.
A. Kapamilikan
1. Harato Nagari
2. Harato Adat
3. Harato Kaum
4. Harato Faraid
B. Caro Mandapek
1. Harato Tambilang Ameh
2. Harato Tambilang Basi
3. Harato Tambilang Kayu
4. Harato Tambilang Tunjuak
A.1. Harato Nagari: adolah harato kolektif nan disapakati dek niniak muyang nan managak-kan nagari, sabagai milik basamo saluruah anak nagari. Pemanfaatan untuak saluruah masyarakaik, badasarkan kasapakatan.
Ado duo harato nagari: 1. Ulayat Nagari; 2. Paragat Nagari.
Ulayat Nagari: Tanah Ulayat (tanah cadangan), Hutan Ulayat, Hutan Larangan, Banda Larangan.
Paragat Nagari: Musajik, Balai Adat, Labuah, Pasa, Tapian, Baramban, Pakok-an, Banda, Darmaga, Galanggang (tanah lapang, pacuan kudo).
A.2. Harato Adat: adolah harato kolektif nan dipagunokan untuak urusan perangkat adat. Pemakaian berdasarkan kesepakatan niniak-mamak dalam nagari, atau niniak mamak dalam kaum.
Harato Adat duo tingkatan: Harato adat nagari, harato adat kaum/suku
Harato Adat Nagari: Kubu, Sawah Paduan, Bonjo, Benteang.
Harato Adat Kaum/Suku: Ulayat Kaum, Surau, Tabek, Pandam/ Pakuburan, Sawah Abuan.
A.3. Harato Kaum: Harato dengan hak pakai (hak tanam/tuai) oleh seluruh anggota kaum dengan persetujuan Pangulu. Pusako (HPT): Sasok Jarami (sawah), Ladang, Rumah Gadang, Rangkiang.
A.4. Harato Faraid: HPR Harato privat (milik pribadi) pencarian
B.1. Harato Tambilang Ameh:
harato (semua jenis harato kalompok A) nan didapek malalui jua-bali.
B.2. Harato Tambilang Basi: harato nan didapek malalui malaco/ manaruko.
B.3. Harato Tambilang Kayu:
harato nan didapek malalui pamufakatan antar nagari atau antar kaum.
B.4. Harato Tambilang Tunjuak: harato nan didapek malalui kekuasaan atau kewenangan kerajaan, atau kekuatan wibawa niniak muyang.
Keterangan2:
KUBU
Kubu tu ado duo.Kubu tampek barundiang, kubu tampek batandiang.
Wujudnyo taisuak samacam tanah strategis di ateh atau di pinggang bukik. Ukurannyo indak laweh, sakitar duo puluah dapo persegi.Diuntuak-kan sabagai tampek bertahan dek parik-paga-dalam, katiko mahadapi serangan dari lua nagari.
Biasonyo, sasudah tu jadi milik Pangulu Pangkatuo Kubu (Koto-Piliang), atau Pangulu Andiko (Bodi-Caniago).
SAWAH ABUAN /SAWAH PADUAN
Sawah Abuan adolah harato adat kaum. Milik kaum, tapi untuak aleh tapak pangulu. Pambali timbakau. Sawah Abuan biasonyo di-saduokan ka urang lain, indak dikarajokan dek kamanakan doh. Hasianyo (sapaduo) dijapuik dek kamanakan ka nan manyaduoi. Dijadikan pitih pambali timbakau Pangulu. Jadi, pangulu indak mintak2 ka kamanakan doh.
Biasonyo suku2 nan managak-kan Koto jo Nagari mampunyoi Sawah Abuan. Tapi banyak nan lah hanyuik. Manuruik inyiak ambo, paliang banyak Sawah Abuan ko tajua maso Japang.Ado pangulu nan manjua sawah abuannyo sakadar sapiriang kacimuih.Dek suliknyo nan ka dimakan.
Ado pulo Sawah Paduan.
biasonyo di Kalarasan Koto Piliang. Untuak aleh tapak Pangulu Pucuak Bulek, nan mauruih nagari.
Falsafah nan tasimpan adolah:
Adat mamikiakan nasib pangulu malalui Sawah Abuan, sahinggo pangulu “bajalan ba-aleh tapak”. Indak ikhlas beramal see doh.Dengan Sawah Abuan, pangulu mampunyoi “gaji”, sahinggo inyo terhormat dalam manjalankan tugeh.Kalau indak, dari ma nyo dapek pitih pambali timbakau? Tantu pangananyo ka-manjua harato lai.
“DEGRADASI KEARIFAN KOMUNAL”
Assalamualaikum,
Mamak2 jo Dunsanak sadonyo. Ado sinyalemen menipis/hilangnyo kearifan komunal, dan masyarakat awak manuju masyarakat individualis.
Kasus2:
1. Harato komunal (Ulayat, HPT, harato nagari dll.) lah ba-ansua2 barubah status jo fungsinyo. Status nyo jadi harato privat, fungsi komunalnyo hilang.
2. Sikap/perilaku komunal (Anak ciek, kamanakan satu; kepedulian terhadap masalah bersama, kesediaan babagi, dsb) makin menurun.
Keluarga inti (Istri-suami-anak) menguat, kebersamaan suku/kaum semakin longgar dan melemah. Terutama kalau HPT lah babagi, lah basertifikatkan. Hubungan mamak dengan kemenakan semakin indak bakatantuan.
Salah satu kearifan niniak muyang dalam harato komunal, adolah fungsi nyo dalam keberlanjutan, sustainability cek rang subarang, terhadap identitas nagari, identitas Minangkabau.
Tanpa harato komunal, kaum/suku kehilangan “ikatan”.Tanpa harato komunal nagari, nagari kehilangan ‘identitas”.
Usul ambo:Paralu disuwaraik-kan:
MORATORIUM, penghentian perubahan status harato komunal di Minangkabau.
-
-
-
Jamil Jaey hal itu memang indak mudah do pak Sutan Mangkudun. manuruik ambo, marubah budaya harus dengan budaya. pendekatannyo mungkin perpaduan antaro struktural dan cultural.
-
IonStar Ionn tunggu lah dek inyo hukuman dari anduang2 nan la maningga tu…
Di pihak awak ado lo ciek tu mah, kini sadang sakik sakik e dek ulah cangok jo pusako….
-
Zul Afmi Akhiruddin Kadang2 memang ada saatnyo yg disebut Harta Komunal ini beralih menjadi Hak Privat. Contoh, ada tanah ulayat yg biasa digarap secara bersama, namun kerana kepentingan umum tanah ulayat ini harus mengalami ganti rugi. Jadi sertifikasi atas nama org perorang menjadi pilihan solusi. Contoh kasus, pembangunan Bandar Udara International Minangkabau telah berakibat ‘privatisasi’ tanah ulayat disekitarnya…
-
Tuanku Mangkudun ..Memang ada kepentingan lebih besar yang dapat diakomodasi, Sanak Zul Afmi Akhiruddin. Tentu dengan semangat “kepentingan komunal yang lebih besar”, termasuk kepentingan negara.Yang jadi masalah, ketika satu demi satu harta komunal bera…Lihat Selengkapnya
-
Zul Afmi Akhiruddin Betul Kanda Tuanku Mangkudun. Contoh diatas adalah satu kasus khusus demi kepentingan yg lbh besar. Tanah ulayat nenek ambo (Ulakan Tapakih, perbatasan Kataping) cukup luas telah disertifikasi ke hak privat.
-
Tuanku Mangkudun ..Nan paralu jadi perhatian bana, Sanak Zul Afmi Akhiruddin, adolah perkembangan sosial ekonomi masyarakat asli di daerah investasi.Jan sampai mereka jadi “penonton” dalam hingar bingarnyo “kemajuan”. Di siko sabana nyo peran dan perhatian elite terhadap kehidupan komunal di wilayah investasi.
-
Zul Afmi Akhiruddin Mestinyo begitu Kanda Tuanku Mangkudun… Tapi setahu ambo dulu itu, ambo perhatikan org2 yg diberi sertifikat itu kalo alah mancaliak pitih sakabek, mato langsung ijau dan lupo bapikie ka mungko hehehehe
-
Tuanku Mangkudun ..HeheheItu nan jadi pinyakik.Kalau lah hijau mato tu, lah kalam pancaliak-an.Ndak takana nan ka tibo lai.
-
Tuanku Mangkudun ..Ambo penelitian di sapanjang jalan By Pass Padang, salamo 3 tahun. Memang itu nan tajadi.Pitih ko sabana bakuaso.Pacah kaum, kamanakan malawan, mamak lah lupo diri.
-
Zul Afmi Akhiruddin Betul Kanda Tuanku Mangkudun. Kebanyakan yg mambali dulu itu saudara kito cino dari kota padang…
-
Syahdiar Dt Tunaro
Ndak cuma itu sajo doh Tuanku Mangkudun, tumbuah di baralek kawin…di kota-kota lah banyak nan bakurangi pulo, sahinggo alek bisa dikarajokan sahari sudah. sarupo: bakato-kato atau baundi, mancari urang nan patuik kadijadikan junjuangan dek kamanakan, dipanggie urang sumando sadonyo sarato jo bakonyo bagai, dek mamak maharagoi urang sumandonyo. sudahtu dipanggie pulo mamak kasadonyo, dek urang sumando maharagoi mamak rumah, dipulangkannyo kamamak nan kamanimbang mangacak sarato alue jo patuik….Lah dapek…..Basugirolah bapak duo urang pai mananyoi karumah calon marapulai…..lah dapek kato sapakaik….mako amai-amai lah basiap-siap pulo kamangarajokan acara batimbang tando dst…….banyak pakarajaan nan harus dikarajokan sacaro basamo-samo nan mambuek awak saling ketergantungan
-
Yunzar Lubis
Sejatinya, semua persoalan tidak terlepas dari “sikap hati”. Apakah dalam diri kita masih melekat “sikap hati” sebagai orang Minangkabau, akan mempengaruhi keputusan kita apakah masih dijiwai keminangkabauan atau tidak. Baik sahwat “privatisai” HPT ataupun sahwat-sahwat lainnya yang mengabaikan keminangkabauan. Kunci pembangunan kekuatan “behteng hati” itu, saya pastikan didominasi oleh pendidikan dalam arti luas. Maka titik awal masalah dan yang akan mengakhiri masalah adalah “pendidikan keminangkabauan”.
-
Anizon Makmoer
Sinyalemen yang disimpulkan dek Tuanku Mangkudun, benar adanya….Dari tangapan dunsanak..dapek pulo kita simpulkan,…isabab2 dari luar jo sabab2 dari dalam…satu samo lain saliang berkaitan nampak nyo…kalau indak namuah awakkahilangan identitas…kadalam awak harus satu pandangan dulu…manuruik ambo pangaratian adaik di keluarga inti harus mantap dulu..panglimo jo kapalo staff harus satu pandangan….ayah sebagai mamak dikeluarga nyo, ibuk sebagai bundokanduang di keluarga inti…harus pahami pulo…iko adolah dasar dari degradasi fungsi mamak..didalam adaik Mk….sekedar pandapek awal,wassalam
-
Haznel Syukur Manuruik ambo degradasi ko masalah eksternnyo mengembalikan hak ulayat dengan revisi undang undang pertanahan dalam hal ini BPPN khusus untulk tanah Ulayat
-
Anizon Makmoer AssWrWb, Pak Haznel, marubah undang2 ko, awak harus manang pemilu dulu Pak,….
-
Anizon Makmoer Antah ko lai namuah Pak Irman Gusman..mangarehan di SEnayan…hehe
-
Anizon Makmoer Keabanyakan tanah Ulayat dikampuang awak indak produktif…nan punyo…banyak nan…lah diambiak urang baru maraso..itu punyo den…Sedangkan Undang2..tu dasar nyo Itu..bana……baa aka lai….hehe
-
Anizon Makmoer Kalau nak jaleh bana..Tanyoan ka Pak Hasan Basri Durin…..
-
SuhArmen Kini Bakurangnyo harato komunal HPT ko adolah indikasi makin malamahnyo kapamimpinan (kolektif) laki-laki di Minangkabau. Bukti samantaro, umpamo alah indak ado laki-laki Minang kiniko nan bapikia “kaum”, rato-rato bapikia “paruik” . Di sikolah fungsi “surau” nan kito anggap alah indak penting tu…
-
Tuanku Mangkudun ..Babarapo poin nan ambo agiah garih bawah:Jamil Jaey: marubah budaya harus dengan budaya. pendekatannyo mungkin perpaduan antaro struktural dan cultural.Zul Afmi Akhiruddin: org2 yg diberi sertifikat itu kalo alah mancaliak pitih sakabek, lupo bapikie ka mungko,Syahdiar Dt Tunaro: tumbuah di baralek kawin…di kota-kota lah banyak nan bakurangi pulo, sahinggo alek bisa dikarajokan sahari sudah.Yunzar Lubis: persoalan tidak terlepas dari “sikap hati” sebagai orang Minangkabau, Kunci pembangunan kekuatan “benteng hati” itu, adalah “pendidikan keminangkabauan”.Anizon Makmoer: * sabab2 dari luar jo sabab2 dari dalam* pangaratian adaik di keluarga inti harus mantap dulu..* ayah sebagai mamak dikeluarga nyo, ibuk sebagai bundokanduang di keluarga inti…harus pahami pulo…iko adolah dasar dari degradasi fungsi mamak.* Kebanyakan tanah Ulayat indak produktif….lah diambiak urang baru maraso.Haznel Syukur: masalah eksternnyo mengembalikan hak ulayat dengan revisi UU Pertanahan dalam hal ini BPPN khusus untuk Tanah Ulayat,SuhArmen Kini: * Indikasi makin malamahnyo kapamimpinan (kolektif) laki-laki di Minangkabau. Alah indak ado laki-laki Minang kiniko nan bapikia “kaum”, rato-rato bapikia “paruik” . * Di sikolah fungsi “surau” nan kito anggap alah indak penting tu…
-
Anizon Makmoer
-
….Pendataan tanah dengan prona adalah program pemerintah….,pengalihan fungsi tanah ulayat…nan menjadi keperluan umum…adalah suatu tu keharusan warga negara.kompensasi nya sebaik nya tanah lagi……tanah ulayat yg tidak produktif…memang agak dilemma….(ketidak berdayaan)….salusinya…karena lah kambang dibagi peruntukan..antar kaum…< tidak semua yg berhak peruntukan tidak dikampung (merantau)…..ini menjadi kendala lagi…..tidak semua juga tanah ulayat bernnilai ekonomis..(terutama di kampuang)…..luas nya tidak memadai..kalau ditawarkan kepada investor…..kalau digabuang2…,kesepakatan sulit diperoleh….ini sebahagian kendala nampak nya….silakan ditambahkan yang lainnya….Wass
-


c: text/html

text:
Katurunan Ratu Victoria jo Rajo Christian IX
Katurunan Ratu Victoria dari Inggirih Rayo jo Rajo Christian IX dari Denmark kini manduduki tahta Belgia, Denmark, Norwegia, Spanyol, Swedia dan Inggirih Rayo. Katiko pacahnyo Parang Dunia Patamo cucu-cucu mereka manduduki tahta Denmark, Yunani, Norwegia, Jerman, Romania, Rusia, Spanyol dan Inggirih Rayo. Untuak itu, Victoria dijuluki "nenek Eropa" sadangkan Christian IX dijuluki "Bapak-mintuo Eropa". Dari kerajaan nan tasiso di Eropa kini, hanya Ratu Beatrix dari Belanda nan indak marupoan keturunan Ratu Victoria dari Inggirih Rayo ataupun Rajo Christian IX dari Denmark.
Daftar isi
Cucu[suntiang | suntiang sumber]
Ratu Victoria maatua pernikahan anak laki-laki tatuo dan pewaris tahtanyo, nan kamudian Edward VII dari Inggirih jo Alexandra dari Denmark, anak padusi tatuo Rajo Christian IX, nan dilangsuangan pado 10 Maret 1863. Di antaro anam anaknyo adolah George V dari Inggirih (nan juo Kaisar India salamao maso batahta) dan adiak padusinyo Maud dari Wales (nan kamudian manikah jo sepupu mereka Rajo Haakon VII dari Norwegia, cucu lain dari Christian IX, pado 22 Juli 1896). Namun, pernikahan tasabuik indak marupoan satu-satunyo panyatuan katurunan Victoria jo Christian IX.
Anak laki-laki kaduo Christian IX, Pangeran William, manjadi Rajo Yunani sabagai George I indak lamo setelah panikahan adiaknyo, Alexandra, dek hubungan baru jo Kaluaga Kerajaan Inggirih. Pado 27 Oktober 1889, anak laki-lakinyo, kamudian Constantine I dari Yunani manikah jo Sophia dari Prussia, cucu Victoria, manjadi panyatuan lain antaro katurunan ratu Inggirih dan rajo Denmark.
Dagmar dari Denmark, salah satu anak padusi Christian IX, manikah jo Tsar Alexander III dari Russia dan manjadi permaisuri nan banamo Maria Feodorovna. Anak laki-lakinyo, Nicholas II dari Russia, manikahi Alix dari Hesse-Rhine, nan marupoan cucu Ratu Victoria dari Inggirih, pado 26 November 1894, dan manjadi permaisuri nan banamo Alexandra Feodorovna.
Cucu-cucu lain ado nan naiak tahta atau manjadi permaisuri/ratu. Christian X dari Denmark marupakan abang dari Haakon VII dari Norwegia nan kaduonyo marupoan cucu Christian IX dari Denmark. William II, Kaisar Jerman marupoan abang Sophia dari Prussia dan marupoan cucu Victoria nan naiak tahta. Terakhir, Victoria mampunyoi duo cucu padusi nan manjadi ratu: Marie dari Edinburgh, nan manikah jo Ferdinand I dari Romania, dan Victoria Eugenie dari Battenberg nan manikah jo Alfonso XIII dari Spanyol.
Maka, Christian IX marupoan kakek dari saurang kaisar dan duo raja nan sadonyo manikah jo katurunan Victoria, salah satunyo (Maud dari Wales) marupoan cucu Christian IX juo. Totalnyo, limo cucu laki-lakinyo naiak tahta.
Victoria, samantaro itu, marupoan nenek dari saurang kaisar, saurang rajo-kaisar, ampek ratu dan saurang permaisuri.
Pohon Keluaga Cucu[suntiang | suntiang sumber]
Cucu Rajo Christian IX dari Denmark
Rajo Christian IX → Frederick VIII dari Denmark → Christian X dari Denmark Rajo Christian IX → Frederick VIII dari Denmark → Haakon VII dari Norwegia
Rajo Christian IX → Putri Alexandra dari Denmark (istri Edward VII dari Inggirih)
Rajo Christian IX → George I dari Yunani → Constantine I dari Yunani
Rajo Christian IX → Putri Dagmar dari Denmark → Nicholas II dari Rusia
Cucu Ratu Victoria dari Inggirih
Ratu Victoria → Edward VII dari Inggirih → George V dari Inggirih Ratu Victoria → Edward VII dari Inggirih → Putri Maud dari Wales (istri Haakon VII dari Norwegia)
Ratu Victoria → Victoria, Putri Royal dari Inggirih → William II, Kaisar Jerman Ratu Victoria → Victoria, Putri Royal dari Inggirih → Putri Sophia dari Prussia (istri Constantine I dari Yunani)
Ratu Victoria → Putri Alice dari Inggirih → Putri Alix dari Hesse (istri Nicholas II dari Rusia)
Ratu Victoria → Alfred, Duke of Saxe-Coburg dan Gotha → Putri Marie dari Edinburgh
Ratu Victoria → Putri Beatrice dari Inggirih → Putri Victoria Eugenie dari Battenberg
Parang Dunia Patamo[suntiang | suntiang sumber]
Salamo Parang Dunia Patamo (1914–1918), banyak rajo negara dari kaduo balah pihak berhubungan darah melalui baik Ratu Victoria, Rajo Christian IX atau kaduonyo. Contoh nan paliang banyak diambiak adolah bahwa George V dari Inggirih, William II, Kaisar Jerman dan Tsarina Alexandra Fyodorovna dari Rusia (Alix dari Hesse) marupoan sepupu sebagai katurunan Victoria. Negara lainnan baparang malawan William II selain Rusia jo Inggirih Rayo tamasuak Romania, nan mampunyoi ratu Marie dari Edinburgh, jo Yunani, nan mampunyoi ratu adiak William, Sophia dari Prussia. Constantine I dari Yunani dan Nicholas II dari Rusia, nan masing-masing marupoan suami Sophia dari Prussia jo Alix dari Hesse, marupoan sepupu George V dari Inggirih sebagai cucu Rajo Christian IX. Sepupu lain dari George V dari Inggirih, nan negaranyo netral salamo parang, adolah Christian X dari Denmark, Victoria Eugenie dari Battenberg (ratu Spanyol) dan Haakon VII dari Norwegia (nan manikah jo adiak George, Maud of Wales).
Swedia[suntiang | suntiang sumber]
Putri Margaret dari Connaught, cucu dari Ratu Victoria (dan anak Pangeran Arthur, Duke of Connaught dan Strathearn), manikah jo Pangeran Gustav Adolf dari Sweden, nan kamudian naik tahta manjadi Gustaf VI Adolf. Putri Margaret maningga sabalun manjadi Ratu Swedia karano infeksi setelah operasi mastoid. Gustav kamudian manikah jo Louise Mountbatten, cicit Ratu Victoria (dan anak Putri Victoria dari Hesse-Rhine). Indak seperti sepupunyo, Louise iduik hingga menjadi ratu Swedia pado 1950.
Katurunan Kini[suntiang | suntiang sumber]
Panyatuan katurunan Ratu Victoria dan Rajo Christian IX indak baranti pado Parang Dunia Patamo. Sabalaiaknyo, hampia saluruh rajo Eropa kini berkerabat sabagai katurunan Victoria, Christian atau kaduonyo.
Kini, ado tujuah kerajaan di Eropa: 1. Belgia: Albert II & Ratu Paola 2. Denmark: Margrethe II & Pangeran Henrik 3. Norwegia: Harald V & Ratu Sonja 4. Spanyol: Juan Carlos I & Ratu Sofia 5. Swedia: Carl XVI Gustaf & Ratu Silvia 6. Inggirih Rayo: Ratu Elizabeth II & Pangeran Philip, Duke of Edinburgh.
Harald V dari Norwegia, Elizabeth II dari Inggirih, Duke Edinburgh (suami Elizabeth II), Margrethe II dari Denmark dan Ratu Sofía dari Spanyol marupoan katurunan Ratu Victoria jo Ratu Christian IX. Harald jo Elizabeth marupoan cicit dari pernikahan Alexandra dari Denmark (anak padusi Christian IX) dan Edward VII dari Inggirih (anak laki-laki Ratu Victoria). Harald V merupokan katurunan Rajo Christian IX sabanyak tigo kali, duo kali malalui ayahnyo dan sakali malalui ibunyo. Pangeran Philip, Duke of Edinburgh dan istrinyo Ratu Elizabeth II marupoan sapupu melalui Rajo Christian IX dan Ratu Victoria. Ratu Sofía merupokan katurunan Ratu Victoria sabanyak dua kali dan katurunan Rajo Christian IX sabanyak duo kali pulo. Margrethe II dari Denmark merupokan katurunan Victoria dan Christian IX masing-masiang sabanyak sakali. Ratu Margrethe marupoan sepupu Carl XVI Gustaf dari Swedia malalui cucu Ratu Victoria, Putri Margaret dari Connaught.
Suami Ratu Sofía, Juan Carlos I dari Spanyol, marupoan katurunan Ratu Victoria tapi indak dari Christian IX.
Rajo Carl XVI Gustaf dari Swedia marupoan katurunan Ratu Victoria tapi indak dari Christian IX juo, tapi Carl XVI Gustaf marupoan katurunan Ratu Victoria sabanyak duo kali. (Namun Carl XVI Gustaf dari Swedia marupoan katurunan orang tuo Christian IX malalui abang Christian IX, Friedrich.)
Sabaliaknyo, Albert II dari Belgia marupoan katurunan Rajo Christian IX tapi indak dari Ratu Victoria. Albert II marupoan sepupu Harald V of Norway malalui nenek mereka, Putri Ingeborg dari Denmark, saurang cucu Christian IX.
Hanya Ratu Belanda nan indak marupoan katurunan Ratu Victoria maupun Rajo Christian IX.
Katurunan Ratu Victoria[suntiang | suntiang sumber]
Ratu Victoria → Edward VII dari Inggirih → George V dari Inggirih → George VI dari Inggirih → Elizabeth II dari Inggirih
Ratu Victoria → Edward VII dari Inggirih → Putri Maud dari Wales → Olav V dari Norwegia → Harald V dari Norwegia
Ratu Victoria → Putri Alice Inggirih → Putri Victoria dari Hesse → Putri Alice dari Battenberg → Pangeran Philip, Duke of Edinburgh
Ratu Victoria → Pangeran Arthur, Duke of Connaught → Putri Margaret → Putri Ingrid dari Swedia → Margrethe II dari Denmark
Ratu Victoria → Pangeran Arthur, Duke of Connaught → Putri Margaret → Pangeran Gustav Adolf, Duke of Västerbotten → Carl XVI Gustaf dari Swedia
Ratu Victoria → Pangeran Leopold, Duke of Albany → Charles Edward, Duke of Saxe-Coburg dan Gotha → Putri Sybilla → Carl XVI Gustaf dari Swedia
Ratu Victoria → Victoria, Putri Royal dari Inggirih → Putri Sophia dari Prussia → Paul I dari Yunani → Ratu Sofía dari Spanyol
Ratu Victoria → Victoria, Putri Royal dari Inggirih → William II, Kaisar Jerman → Putri Viktoria dari Prussia→ Putri Frederika dari Hanover → Ratu Sofía dari Spanyol
Ratu Victoria → Putri Beatrice dari Inggirih → Putri Victoria Eugenie dari Battenberg → Infanta Juan, Count of Barcelona → Juan Carlos I dari Spanyol
Katurunan Rajo Christian IX[suntiang | suntiang sumber]
Rajo Christian IX → Frederick VIII dari Denmark → Christian X dari Denmark → Frederick IX dari Denmark → Margrethe II dari Denmark
Rajo Christian IX → Frederick VIII dari Denmark → Putri Ingeborg dari Denmark → Putri Astrid dari Swedia → Albert II dari Belgia
Rajo Christian IX → Frederick VIII dari Denmark → Putri Ingeborg dari Denmark → Putri Märtha dari Swedia → Harald V dari Norwegia
Rajo Christian IX → Frederick VIII dari Denmark → Haakon VII dari Norwegia → Olav V dari Norwegia → Harald V dari Norwegia
Rajo Christian IX → Putri Alexandra dari Denmark → George V dari Inggirih → George VI dari Inggirih → Elizabeth II dari Inggirih
Rajo Christian IX → Putri Alexandra dari Denmark → Putri Maud dari Wales → Olav V dari Norwegia → Harald V dari Norwegia
Rajo Christian IX → George I dari Yunani → Pangeran Andrew dari Yunani & Denmark → Pangeran Philip, Duke of Edinburgh
Rajo Christian IX → George I dari Yunani → Constantine I dari Yunani → Paul I dari Yunani → Ratu Sofía dari Spanyol
Rajo Christian IX → Putri Thyra dari Denmark → Ernest Augustus, Duke of Brunswick → Putri Frederika dari Hanover → Ratu Sofía dari Spanyol
Nenek Moyang Basamo Victoria & Christian IX[suntiang | suntiang sumber]
karano banyak rajo jo ratu nan marupoan katurunan Ratu Victoria dan Rajo Christian IX, hubungan darah kaduonyo menarik untuak diketahui. Kaduanyo merupakan sepupu malalui Rajo George II dari Inggirih Rayo. Hubungan darah iko tajadi duo kali karano kakek (Landgrave Charles dari Hesse-Kassel) dan nenek (Putri Louise dari Denmark) Rajo Christian IX dari pihak ibu marupoan sepupu sebagai cucu Rajo George II of Great Britain. Louise dari Hesse-Kassel, istri Rajo Christian IX, marupoan cucu Pangeran Frederick dari Hesse, saudara Landgrave Charles dari Hesse-Kassel.
Rajo George II dari Inggirih → Frederick, Pangeran Wales → George III dari Inggirih → Pangeran Edward, Duke of Kent → Victoria dari Inggirih
Rajo George II dari Inggirih → Putri Louise dari Inggirih → Putri Louise dari Denmark → Putri Louise Caroline dari Hesse-Kassel → Christian IX dari Denmark
Rajo George II dari Inggirih → Putri Mary dari Inggirih → Landgrave Charles dari Hesse-Kassel → Putri Louise Caroline dari Hesse-Kassel → Christian IX dari Denmark
Rajo George II dari Inggirih → Putri Mary dari Inggirih → Pangeran Frederick dari Hesse → Pangeran William dari Hesse → Louise dari Hesse-Kassel
Catatan kaki[suntiang | suntiang sumber]
- Katiko mambicarokan katurunan Victoria dan Christian IX kini, hanya katurunan nan rajo/ratu atau nan manikah jo raja/ratu nan disabuik, indak tamasuak aryapatih, pangeran, dll.
- Kato 'kerajaan' indak mamasuakkan 5 monarki di Eropa:: Kapangeranan Monaco, Liechtenstein dan Andorra (Andorra dikapaloi uskup nan ditunjuak Paus, jo presiden tapiliah Prancis; Kaaryapatihan Luxembourg; dan Vatican City, nan pamimpinnyo, Paus, dipiliah sacara tradisional jo College of Cardinals.
Rujuakan[suntiang | suntiang sumber]
- Aronson, Theo. Crowns in Conflict: The Triumph and the Tragedy of European Monarchy 1910–1918
- Aronson, Theo. A Family of Kings: The Descendants of Christian IX of Denmark
- Aronson, Theo. Grandmama of Europe: The Crowned Descendants of Queen Victoria, 1973
- Carter, Miranda. Three Emperors: Three Cousins, Three Empires and the Road to the First World War. London, Penguin. 2009. ISBN 978-0-670-91556-9
- Gelardi, Julia P. Born to Rule: Five Reigning Consorts, Granddaughters of Queen Victoria
- Potts, D. M. and W. T. W. Queen Victoria's Gene: Haemophilia and the Royal Family

robotstxt: allowed

filter: keep


text:
Pokok Dek Kau
Den nak polow bini den buek belog. Namo bini den, Ibu Bungo Matohaghi, den nak gombigho gak cam dio.
Thursday, 2 October 2014
Minyak Naik?
Saturday, 21 June 2014
Dah Bersawang Blog Den
Cam biaso, benanah telingo den donga bini den beleter. Pokak telingo den ni ha. Apo nak buek, tahan yo lah. Lamo bona den tak apdet blog ni. Ponuh sawang. Den sibuk bona. Tak sompek nak nulih apo pun. Pastu den dah tuo, ponek manjang.
Apo pun den nak ucap selamat nyambut bulan poso kek semuo. Jangan monteng. Kito ni ontah jumpo ko tak ngan Ramadan taun dopan.
Den nak tido dulu yo. Karang nak nengok bola lak.
Wednesday, 31 July 2013
Gembironyo Bebuko
Bulan Poso
Yolah tompek ado ekon sodop lah dio lepak. Den posan pado dio orang
jangan asyik cerito tontang makan yo.
Ado lak yang jawab bulan poso ni amat loteh. Eden koba kan pada mereko jangan salah kan bulan poso, nanti tak dapek pahalo lak.
Mereko bincang nak buko di sini nak ambil bubor lambok dan nasik ambang, pocumo yo di masjid
Sultan Selangor di Pulau Indah tu.
Wednesday, 24 July 2013
Sakit tapi SONYUM
Sakit sonyum, kono marah sonyum... Hai minat sonyum, mati aka lah dibuwek dongan dio ni.
(Lakonan sahaja)
MINAT
Makan bola, tido bola, minum bola, nak toberak pun tongok bola haaa ini dah parah dah tu. Cada dan sarong bantal pun bola. Polok lah banta tu....... Kalau dah minat bona moncungap putus urek kontot pun dio buek jugo...... kalau bini den marah den buek pokak joooo janji den dapek tengok dan buek...
Haaaaaa ini den nak koba kan pada kau, Minat SONYUM........
Dah togolek anjing di loboh ghayo pun sonyum.....Minat sonyum....hehe mat rumpit niiiii. Ado pun dio ni digolakan MAT SONYUM.
Tuesday, 23 July 2013
Buko dongan kawan2
Macam macam kueh dan makan ado kawan bawak.....
Yang sodap tu buko orang tak poso..... macam poso sabulan nampak eh, kuek lak mentedarah.... yang elok eh dio tu boli macam2 juwadah........ agak eh nak baleh balik doso dio tak poso.......


text:
Dalam kehidupan masyarakat minang yang masih kental dengan adatnya, pasambahan masih merupakan hal yang wajib dalam setiap acara adat maupun dalam acara kematian. Sebagai urang minang setiap individu dituntut harus bisa berkata dalam pasambahan (ba alua). Minimal kita harus bisa menjawab rundingan yang ditujukan pada kita (manjawab kato nan datang, manangkih gayuang nan tibo). Selain itu kalau membezuk orang yang meninggal, mesti berkata dengan pasambahan juga.
Isi dari tulisan ini merupakan saduran dari Buku Alua Pasambahan karya N. Malin Muhammad dan dari berbagai sumber.
Telah dipraktekkan basamo adiak ambo Pak guru Afis al Hadi, mamak ambo R. st. Saidi Batuah, E. St. Batuah, uda ambo A. St. Basa di rumah mak tuo ambo Husni nan disimak-i oleh nyiak aki ambo J. St. Malano sarato pak etek ambo Dt. Ayang Basa
Catatan: Untuk menghindari pengulangan kalimat sambuik salang maka penulisan pasambahan disini hanya memuat inti dari makasuik dari pasambahan tersebut dan untuk mampaiyokan kato (barundiang) ditulis terpisah pada bab Mampaiyokan kato
===============================================================================================
MINTAK MAAF SEBELUM BARUNDIANG
(Jika Lawan Barundiang Lebih Tua Dari Kita)
Mudo:
Sabalun kato ka dijawab gayuang ka disambuik, basuo manuruk undang, indak nan tuo dari kako, indak nan mulia dari mamak, indak nan basa dari guru, karano tuan tibo dinan tuo ambo tibo dinan ketek, bari mauh dalam parundingan tuan.
Kayo:
Samo-samo
BATANG ALUA
- Nan manjadi rundingan ka sutan kini tu, Manyambah kito kapado Allah basalawat kito kapado nabi kato sajo nan dipakatokan, a lah nan manjadi buah kato maagai hari nan dahulu disiriah nan bacapiak pinang nan bagatok, dijanji nan karang dipadan nan baukua padahan tibo dihari nan sahari nanko. Baa di hari nan sahari nanko padan baukua padapati, janji bakarang dimuliakan, jalan nan jauah lah baturuik, labuah nan golong lah batampuah. Bararak lah sapanjang jalan, lah tibo ditangah laman. Janjang talangkai lah batingkek, bandua tarantang lah batapuah. Duduak lah samo sahamparan, tagak lah samo saedaran. Baa diduduak samo sahamparan tagak samo saedaran dirajo nan sadaulat, panghulu nan saandiko, mangaji lah sapanjang alua, manimbang lah sapanjang adat. Jikok patuturan baliau ciek jo duo, duo jo tigo alah banamo basalasai.
- Sungguahlah sutan surang tampek manibokan buah parundiangan, nak sarapeknolah niniak jo mamak, sado saisi rumah nangko. Usah diatap dibilang gala, jo salam sajo dimuliakan, kapa atap pambilang gala kan lai tampek samparono salam lalu ka nan rapek, buah parundingan dianta kahadapan sutan.
- Sungguah lah bakeh tuan surang tampek ambo manibokan buah parundingan sambah tajelo kanan rapek, maaf tasimpuah ka nan banyak, ujuiknyo kapado niniak mamak, nan tinggi samo dianjuang, nan gadang samo diamba, bila maulana jo tuanku alim ulama jo cadiak pandai, nan mudo, arif budiman , sarato nan tuo dalam kampuang, tampek ambo manimbokan sambah.
MAMPAIYOKAN KATO
Mudo:
Yo ma kayo, barundiang singkek jo kayo sapatah (dimualiakan mak kayo jo parundingan)
Kayo:
Laluanlah mudo
Mudo:
A lah nan manjadi rundingan ka mak kayo kini tu,
- manyambah kito kapado allah, basalawat kito ka pado nabi, kato sajo nan dipakatokan, a lah nan kamanjadi buah kato/
- panjang bakarek singkek bapakai, baa panjang bakarek singkek bapakai
maagai parundingan sialek jo sipangka kok didanga lah baiak budi dipandang lah baiak rupo, tapi samantangpun baitu
- dibisiak samo kadangaran diimbau samo kalampauan/
- duduak samo sahamparan, tagak samo saedaran/
- kato surang dibulek-i , kato basamo dipaiyokan/
- duduak balain tampek, tagak balain diam/
- duduak nak baiyo tagak nak baramuah/
- duduak basamo lapang, duduak surang sampik/
nan kajawabno dijapuikkan ka kayo. Sakian bana dianta anta sampai bakeh kayo
Kayo:
Sunat kato dek baulang pasa jalan dek batampuah buah parundingan mudo dianjuang tinggi diamba gadang. A lah nan manjadi buah parundingan kayo nan tauunjuak kamuko rapek tatuju kadiri ambo…..(sambuik salang panitahan mudo)….kan baitu bana buah parundingan mudo.
Tibonyo sapanjang parundingan mudo cako
- lah dalam adat nan bakai dalam cupak nan baisi/
- kok mamahek lah tibo dibarih, bakato lah tibo dialua, dak dapek diperai lai/
- sarangkai nan bak labu, satali nan bak papeh/
- tapahek di tiang tinggi, tahimpik disandi laweh/
- lamak nan bak raso santan, manih bak raso tangguli/
- tembak lah tibo disasaran, kato lah tibo di aluano/
- didanga lah baiak bunyi, dipandang lah baiak rupo/
- lah tatampuah di labuah golong, lah tapijak di jalan pasa
tapi samantangpun baitu
– lamak siriah lega carano, lamak kato lega bunyi/
– dek kami lai duduak baduo batigo sarato jo niniak mamak/
– nan rajo kato mufakat, nan bana kato baiyo/
– limbago duduak basamo, pusako duduak barapak/
– bana disimpan dek urang tuo, rahasio disimpan niniak mamak/
– kok iyo gantiang ka diputuih, biang ka dicabiak/tabuak/
– kato surang dibulek-i, kato basamo dipaiyokan/
– Dek bukik tumpuan kabuik, dek lurah tumpuan aia
(diukua kato nan datang, ditimbang rundingan tibo) di/ambo paiyokan kato, di/ambo palegakan bunyi (manjapuik nan kabarinyo) (pado baliau salimgka duduak) disabakan mudo jo panitahan lai ko dalam lingkuang adat lingka pusako nan baitu mudo
Mudo:
- rasonyo lah lah dalam adat nan bapakai dalam cupak nan baisi,/
- Barek bakisa kanan ringan, jauah bakisa ka nan ampiang/
- Kok iyo gantiang ka diputuih biang ka dicabiak/
- Asakan pinta lai kabuliah kandak lai kabalaku
bao lah kato mufakat kayo sifat mananti ambo.
Kayo:
Kato kabao baiyo saba mananti mudo
Mudo:
Ambo nanti sakiro-kiro.
Jawaban singkek paiyokan kato
Dak tarago ditikam jajak dtitih batang buah parundingan tuan, ditikan jajak kok lipua dititih batang kok patah, dibao sajo kato jo baio disabakan sutan jo panitahan, laiko dalam adat nan baitu sutan
KAYO MAMPARUNDINGAN KATO
Kayo: Yo ma Mudo, parundingan kumbali bakeh mudo
Mudo: Laluanlah kayo
Kayo: Dihari nan cako mudo
- Disabakan jo parundingan/
- manauang manuruk undang mananti manuruk alua
ambo
- mampaiyokan kato, mampalegakan bunyi/
- mambao kato mufakat
pado baliau sallingka duduak, lah dapek/mancari
- buah barino/
- aia nan janiah, sayak nan landai/
- bulek nan sagolek, picak nan satapiak/salayang/
- bana nan sasuai, paham nan saukua/
- rantak nan sadaram, lenggang nan saayun
dibaliau maantakan / (bana di/ta anta) pado ambo, ambo maantakan pado mudo, apolah nan ka jadi antanyo satantang parmintaan/parundingan mudo nan katangah bapambarianlah mudo di sinan na kami disiko
- tinggi samo maanjuang, gadang samo maamba
- ka hilia lah sarangkuah dayuang, ka mudiak lah satimbang galah
- kateh lah sapucuak, kabawah lah saurek
Pakirin indak kabaturuk-i, pitaruah indak ka baronggohi/baunyian, iko lah namo kabarinyo mudo
Mudo:
- Dak lai sabuah pintak lah buliah kandak lah balaku/
- Dek nan dijapuik lah tabao nan diculuak lah rareh
lah manyanangan rasono kayo
Kayo: Nan kato
Mudo:
- Dek ujan lah bapuhun paneh lah barasa/
- Gayuang nan suruk ka balabeh, kato nak baliak ka mulono
Lah rancak disagoan rotan ka urekno kayo
Kayo: Rancak bana
Note: Tanda (/) garis miring merupakan pilihan kalimat/variasi yang maknanya sama
KALIMAT UNTUK MENGULANG PERUNDINGAN
Dahulu kato basitinah, kamudian kato basicapek, capek pulo antano bakeh sutan. A lah kaantano maagai parundingan kito cako bajalan baranti bakato sudah, kaukno abih biangno cabiak, ciek jo duo, duo jo tigo alah banamo basalasai. Pun baatono lai tumjbuah pulo nan bak banyiah, tabik pulo nan bak padi di kami silang nan bapangka karajo nan bapokok (jika sipangka)/satampuah lalu sabondong suruik (jika siale
PARENAI JAMBA KAMINUM
Sipangka:
Baca batang alua terlebih dahulu!
Pun baitunyo lai tumbuah pulo nan bak banyiah tabi pulo nan bak padi, disilang nan bapangka karajo nan bapokok mangatangahan sapanjang adat. Baa mangatangahan sapanjang adat gabak dihulu tando ka ujan, cewang dilangik tando ka paneh, duduak nak baiyo tagak nak bamuah jamba nak mintak diparenai. Sakian bana dianta anta, anta sampai bakeh sutan
sialek:
Ditantangan dijamba nan baatap, dikumbuak nan baatua, yo lah siang bak hari, tarang bak bulan tapi samantangpun baitu biaso juo dimato baok mancaiak talingo dibao mandanga, duduak maingo tagak mancaliak. Yo nak bapambarian pulo silang nan bapangka karajo nan bapokok.
Sialek babaso mananyoan sipokok yang tak hadir
sipangka:
Satantangan parmintangan sutan nan katangah duduak baok maingo tagak bao mancaliak, baa dihari nan dahulu kok siriahnyo lah bacabiak, pinang lah bagatok, kok jauah lah bajalang ampiangno lah baturuik, baa di hariko sado liau nan tak tampak pai lah jo parundigan tingga lah jo mufakat.
Sialek:
Sado liau nan tak tampak, pai lah jo mufakat tingga jo parungdingan yo lah dalam adat nan bapakai dalam cupak nan baisi.
Sipangka kembali mempersilakan minum
Si pangka
Gabak dihulu tando ka ujan, cewang dilangik tando ka paneh, jamba nak mintak diparenai. Sakian bana dianta anta, anta sampai bakeh sutan
sialek
Indak gambuang lukah diaia, indak sasak bintang dilangik, pintak buliah kandak balaku lah kaparenai kato baliau sutan.
ALUA SIRIAH
Sipangka:
Baca batang alua terlebih dahulu!
Pun baatonyo lai, manantang carano nan katangah, kok siriah yo nak mintak dicabiak , pinang mintak digatok, talatak dalam carano.
si Alek:
Indak gambuang lukah di aia, indak sasak bintang dilangik, pintak buliah kandak balaku.
BATIMBANG TANDO
Si Alek:
Baca batang alua terlebih dahulu
Pun baato no lai, tabik pulo di kami nan satampuah lamo lalu sabondong suruik, kok dihari nan dahulu dimanti janji bakarang, padan ba ukua. Baa di hari nan sahari nangko iyo nak manyandakan ka tabiangno, malembaikan ka aua no, basauah nak bak tando, bakaik nak bak rantai, nak batarimo suko sapanjang adat
Si pangka:
Lah bunjai nan bauleh, lah suri nan batauladan, lah batarimo suko sapanjang adat
Sialek langsung menyampaikan kato untuk memberikan tanda ikatan (cincin).
Si alek:
Dikami nan satampuah lalu sabondong suruik, arekno nak bapangabek, taguahnyo nak bapangalang, batali nak dapek di irik, batambang nak buliah diasak, nak batarimo suko sapanjang adat.
Si pangka:
A nan ka antano, diateh arek nan bapangabek, taguah nan bapangalang, rasono lah suri nan batauladan, lah bunjai nan bauleh, lah batarimo suko sapanjang adat.
Bako laki-laki manyalang parundingan untuk manyampaian lampin tando
Setelah salasai bako mangumbalikan parundiangan pado sialek.
Kamudian si pangka manyampaian rundiangan untuak mambarikan pulo ikatan.
Si pangka:
Iyo juo manuruik undang tabang batimbalan, alang nan bajawek iyo nak batarimo suko pulo sapanjang adat.
Si alek:
Rasono lah dalam adat nan bapakai, dalam cuopak nan baisi, lah batarimo suko sapanjang adat.
LAMPIN TANDO
Bako:
Baca batang alua terlebih dahulu!
Pun baato no lai tumbuah pulo nan bak padi, di kami tantang bapak nan baranak, biaso juo ketek dukuang jo kain, gadang dukuang jo adat. Ba diadat kami nan katangah nak batarimo suko sapanjang adat
Sipangka:
Diketek dukuang jo kain, lah gadang dukuang jo adat, rasono lah dalam adat nan bapakai, cupak nan baisi, lah batarimo suko sapanjang adat.
MANJAPUIK MARAPULAI
Setelah makan jo minun.
Sialek:
Baca batang alua terlebih dahulu!
Makan jo minum lah samparono. Kok di hari nan dahulu janji samo bakarang, padan samo bakua, baa dihari nan sahari nanko, dikami nan satampuah lalu sabondong suruik iyo juo bak kato undang “manjuluak nak sampai kabuah, mangubak nak tampak isi, mamanggang nak no masak, maabuih nak no kampuah, manjapuik nak tabao, mamanggia nak bairingan.
Sipangka:
Iyo juo bak kato undang, lah tatampuah dijalanno, lah tadacak dikudono, lah balapeh nan kapai kato baliau sutan
Sialek Manayoan gala
Sialek:
Di kami nan satampuah lalu sabondong suruik. Tantang diri di marapulai, kok ketek dukuang jo kain, kok gadang dukuang jo adat, duduak jo adat tagak jo pusako, apolah pusako nan baliau junjuang, nak bapambarian juo silang nan bapangka.
Sipangka:
Dimarawa nan takipeh, dibangkai nan taguliang, darah nan tatumpah, pusako nan bajunjuang,sutan …Gala si sitan… pusako nak baliau junjuang.
Sialek:
Satantang di anak mudo nan balapeh, kahilia jo kamudiak, katangah jo katapimahiliakan Korong jo kampuang kahadapan niniak mamak sarato amai jo bapak karik kabiah jo ipa bisan.
Allah Ta’ala bersifat Qadim manusia bersifat khilaf, kok tajadi khilaf jo khilafat, cicia panjuik tingga-tinggalan, satantangan pado malapeh siriah, baa dikito nan duduak sahamparan nak samo japuik tabao karumah urang ….namo suku…
Sipangka:
Lah barama nan kapai
ADAT KATANGAH
Sasudah minun
Sipangka:
Baca batang alua terlebih dahulu!
Kok minun lah baubek auih, pun baato no lai dijalan nan duo tarantang, partamo dijalan syarak, lah salasai bapati jo doa dibawah gonjong nan satu di ateh surau musajik, dihadapan imam jo khatik sarato jo walisyahadah langkok jo saksi nan paralu. Baa nan sapanjang adat, nan tadiri di rumah tanggo dipitih nan babilang, di kain nan balipek yo nak batarimo suko sapanjang adat, balaluan kahadapan baliau nan ampek suku.
Sipangka:
Dipitih nan babilang, dikain nan balipek, lah sarek jo pusako, lah rindiah jo pakaian, lah batarimo suko sapanjang adat.
Sialek meminta Mamindahkan adat katangah
Sialek:
Dikami nan satampuah lalu sabondong suruik, satantangan diadat katangah, iolah sarek jo pusako, lah rindiah jo pakaian, lah batarimo suko sapanjang adat, tapi dek diri amai bapak, kok duduak sari mainsuik, tagak rumik marenjeng, satantangan pado maasakno, iyo nak manyarayo ka anak mudo sipangka.
Sipangka:
Pintak mungkin babari, kandak lai bapalakuan. Tapi di anak mudo nan kakatangah, kok tahadok tabulakangi, tahereng tagendengi, iyo nak bamintakan juo rilah jo mauh kapado baliau nan duduak sahamparan.
Sialek:
Panyaba gadang paidah, pamaaf tinggi arago, lah kababari rila jo mauh.
Sipangka:
Lah ka lalu anak mudo kami tuan
Sialek:
Lalulah kato baliau sutan
PASILAKAN KATURUN
Sialek:
Baca batang alua terlebih dahulu!
Minum jo makan lah samparono, pintak lah bari mambari, kandak lah samo mampalakuan, aratinyo nan diamukasuaik lah sampai nan diama lah pacah. Baa dek dimukasuik lah sampai nan diama lah pacah, buhua lah bana kadiurak, kabek lah mintak ka diungkai, duduak nak maurak selo, tagak nank maayun langkah, pulang katampek masiang-masiang, nak mintak dilapeh disilang nan bapangka jo muluik nan janiah hati nan suci.
Sipangka:
Kok mintak mungkin kababari, kandak lai raso kapalakan, tapi samantangpun baitu tantangan juadah nan katangah, kok kurang saasam sagaramno, panuah kok malimbak, kurang kok badakuak, nak dimintakkan rila jo mauh pado baliau nan duduak sahamparan.
Sialek;
Satantangan di jamba nan batap dikumbuak nan baatua, rasono lah saasam sagaramno, panuah indak malimbak, kurang indak badakuak, lah ditangah tulang pungguang.
Sialek minta maaf pula ke sipangka
Sialek:
Dikami nan satampuah lalu sabondong suruik, iyo juo manuruik undang dialang nan bajawek, tabang nan batimbalan. Daun dihirun alah cabiak, bukik runtuah lurah lah kariang, cangkia basusun alah perai, tika takambang alah basah, nak dimintakkan pulo rila jo mauh kapado sipangkalan.
Sipangka:
Iyo juo kato undang urang panda pai manyasah kaluak urang koto kaciak Nampak nan dari kabun sarai, tika takambang alah basah daun dihirun alah cabiak cangkia basusun alah perai bukik runtuah lurah lah kariang, disinan makasuik mako kasampai.
MAMPATARUAHKAN KAMANAKAN
Sialek:
Baca batang alua terlebih dahulu!
Minun jo makan lah samparono pun baato no lai, tabik pulo nan bak padi, tumbuah pulo nan bak baniah, dikaminan satampuah lalu sabondong suruik, satantangan di kamanakan kami, umua baru satahun jaguang, darah satampuak pinang, kok tinggi mungkin tabao dirueh, gapuak mungkin tabao lamak, kok ditapi diasak katangah, ditangah nak samo di bumbun, hanyuik mintak dipinteh, tasorong nak mintak dibubuik, dari sahinggo iko kateh nak tapakai mungkin jo patuik, kabukik nak dibao mandaki, kalurah nak samo dibao manurun, diateh anak satu kamanakan surang.
Sipangka:
Satantangan diri si marapulai, kamanakan dituan, minantu dikami, kahilia lah sarangkuah dayuang, kamudiak lai ka satimbang galah, anak satu kamanakan surang, kabek indak kabarulak, simpai indak kabaransua.
ALUA DI RUMAH DUKA
Sialek:
Manyambah kito ka pado Allah, basalawat kito ka pado nabi kato sajo nan dipakatokan. A lah nan manjadi buah kato cupak panuah bilangan cukuik, nan punyo datang manjapuik, lah bapulang baliau ka rahmatullah. Baa dikitonan bakarik bakabiah, baipa babisan, sarato buek arek satia nan taguah, jauahno lah bajalang ampiang lah baturuik, kok rusuahno lah bapujuak, tangihno lah baantok-an, pun baitu no lai dikami nan satampuah lalu sabondong suruik basuo manuruik undang jauah bajalan banyak nan tampak, lamo iduik banyak dirasai, Allah ta’ala bersifat qadim, manusia bersifat khilaf, kok tajadi khilaf jo khilafat, salah nan indak disingajo, kirah muluik ko manyingguang, tagisia kanaik talintuang katurun yo nak dimintakan rila jo mauh ka ahli waris. Sakian bana dianta anta sampai bakeh sutan
Pangka:
Pitaruah nan dahulu, wasiat untuak nan tingga, sagalo kaum muslimin dan kaum muslimat alah babari rila jo mauh kato baliau, iko lah namo kabari no sutan.
Si pangka balik minta maaf
Dahulu kato basitinah, kudian kato basicapek, capek antanyo bakeh sutan, a lah kacapekno maagai parundingan kito cako bajalan baranti bakato sudah, kauk abih biang no cabiak, tumbuah pulo nan bak banyiah, tabik pulo nan bak padi, di kami disilang nan bapangka karajo nan bapokok, dialang nan bajawek, tabang nan batimbalan, bunyi nak samo didanga.
Si alek:
Sajak salangkah dari rumah lah manjadi niak jo nasa mambari rila jo mauh ka baliau.
Si alek mintak turun
Dikami nan satampuah lalu sabondong suruik tumbuah sawajah iko kini tantu balaia sampai ka pulau, bajalan sampai kabateh, duduak nak bakisa duduak, tagak nak bakisa tagak, duduak nak baiyo, tagak nak bamuah jo silang nan bapangka.
Si pangka:
Pintak buliah kandak balaku, lah kabalapeh jo muka nan janiah hati nan suci.
MANANYOAN PUSARO
Buek arek:
Tuah karajo dek bakakok, abih utang dek baansua, siang jan baabih hari, malam jan baabih minyak, duduak nak baiyo tagak nak bamuah jo silang nan bapangka karajo nan bapokok.
Sipangka:
Sungguah takana di sutan dikami lah takiro pulo.
Buek arek:
Yo ma tuan tibono buah sapanjang buah parundingan tuan nan katangah iyo lah bana pulo, tapi di jauah nan batunjuakkan, iyo naka bapambarian juo silang nan bapangka.
Sipangka: (Tunjukkan tampekno)
ALUA DI PUSARO
Sipangka:
Manyambah kito ka pado Allah, basalawat kito ka pado nabi kato sajo nan dipakatokan. A lah nan manjadi buah kato cupak panuah bilangan cukuik, nan punyo datang manjapuik, lah bapulang baliau ka rahmatullah.
Baa dikitonan bakarik bakabiah, baipa babisan, sarato buek arek satia nan taguah Lah baanta katanah nan lambang, rumpuik nan layua. Pun baitu no lai jauah bajalan banyak nan tampak, lamo iduik banyak dirasai, Allah ta’ala bersifat qadim, manusia bersifat khilaf, kok tajadi khilaf jo khilafat, salah nan indak disingajo, kirah muluik kok manyingguang, dikami silang nan bapangka karojo nan bapokokyo nak mintak rila jo mauh ka baliau nan basamo. Sakian bana dianta anta sampai bakeh sutan
Sialek:
Pamauh tinggi harago, panyaba gadang paidah, yo lah kababari rila jo mauhkato baliau.
Kemudian sialek minta maaf pula ka si pangka
Setelah saling minta maaf maka dilanjutkan dengan minta doa
Sipangka:
Di ateh adat nan lah bapakai, syarak nan samo bapakalang
Buek Arek:
Bakaua bakeh nan kiramat, mamintak bakeh nan kabuliah, ilimu ka baamakan, pituah ka bapacik.
MAMBAIA ADAT KAMATIAN
Sialek:
Dianak nan babapak (bapak nan baanak) adat nan kabapakai, cupak nan kabaisi, kaganti papan nan sabilah, kain nan salampih, nak batarimo suko sapanjang adat.


text:
Bismillahirahmanirrahim“Rabbish srahli sadri wayasirli amri wahlul u’k datam millisani yaf kahu kauli.”
O… nak kanduang sibirang tulang, buah hati limpo bakuruang, ubek jariah palarai damam, sidingin tampa di kapalo. Kamari-mari molah duduak, ado rundiang ayah Sampaikan.Kalau diliek dipandangi nak, dicaliak umua nan tapakai, badan Ayah baransua tuo, kini manjalang anam puluah. Hari patang mantari turun, awan di barat merah sago, malam nan tidak lamo lai. Nyampang tibo saruan Allah, aja sampai capek paminto umua alah tibo dijangkauan. Tabuah digoa tigo-tigo, badan baganjua baliak pulang katampek asa mulo jadi suruik ka tanah nan sabingkah. Badarun aia pamandian, ba lasia bunyi cabiak kapan, dikocong dikabek limo, cukuik satanggi jo aia bungo. Bararak tandu ka surau, tibo di surau dibujuakan, mairiang shalat ampek takbir. Kini manuju ka pusaro, iyo ka pandam pakuburan. Tagolek di liang lahat, tanah sakapa bapakalang, mahereang mahadok ka kiblat, dibateh papan nan sahalai. Badaro tanah panimbunan, tatagak mejan nan duo, manyalo ciluang hitam, do’a dibaco panghabisan. Tujuah langakah mayik di kubua, nak datang malaikaik pai batanyo. Tapi jangankan tanyo ka tajawab, usaha ndak hawa katabandiang, utang ka anak nan takana, kasiah tagaiang alun sampai.Jo kok basuo nan bak nantun nak, taradok pusako ka bajawek ataupun warih ka di baia, usah diarok dari ayah. Sabab baalah baitu, salamo dunia di tunggu, Ayah diseso parasaian, gilo diarak-arak untuang. Tapi kaganti ameh, bak di urang timbalam, pitih nan babilang, hanyo pitaruah batinggakan, banamo Pitaruah Ayah. Itulah tando kasiah sayang, utang nan nyato pado anak, kini ayah lansaikan.Dangakan molah anak kanduang, simakkan bana nyato-nyato. Satitiak usah lupokan, sabarih janganlah hilang, ganggam arek, paciak tantaguah. Siang ambiaklah ka patungkek, kok malam jadikan suluah pidoman patang jo pagi.
Takalo maso dulunyo, awal mulonyo san kalahia, bundo di dalam pasawangan sadang dilamun-lamun ombak, angin badai, lauik manggilo, kilek patuih hujan basabuang, kalam nan bukan alang-alang. Lua ke Allah, bagantuang indak kamano ka manggapai. Dek lamo lambek badayuang, sapueh-pueh panangguangan sampailah juo di Kualo. Tali turun sauh dibuang, kapa marapek di tapian balabuah surang pasisianyo. Sawajah kapado urang nantun nak, mandi darah sakujua badan, kakinyo malajang-lajang, taganggam tangan nan duo, bunyi pakiak sapanuah kampuang cando pandeka dapek lawan. O . . . buyuang, kok ang nak tahu, itulah anak manusia nan lahia ka bumi Allah nangko lahia sarato jo untuangnyo.Adopun tujuan jo mukasuiknyo, mangko jo darah samo tibo, sirah hati pakek panganan lambang barani, lahia batin indak manaruah gamang-takuik. Mangapa tangan suok kida mandongkak, manyipak-nyipak, itu ma’ana urang bagak, medan galanggang nan nyo hadang cakak nan tidak kunjuang damai. Pakiak bukan sumbarang pakiak, sorak kumando dilewatkan ibaraik badia jo mariam, tando nagari dalam parang.Mako pado hakikatnyo nak, hiduik adolah perjuangan dan satiok perjuangan bakandak manang. Kamanangan janjang ka istana manuju kirisi di partuan. Sasungguahnyo manusia adolah rajo, badaulat di muko bumi Allah bana nan manobatkan, “Inni ja’ilu fil ardhi khalifah”.Untuak itu Ayah pasankan nak, usah manjadi rajo kalah. Nan bajalan manakua-nakua. Mangecek tatagun-tagun, hilang banso punah martabat. Manambah gantang tatanakkan, manyamak dalam nagari. Kalau Waang nak tau juo nak, iduik nangko indaklah lamo, dunia hanyo sakijok mato. Caliaklah contoh jo ibaraik, maso laia di songsong abang, mati di anta dek sumbayang. Antaro abang jo sumbayang, sinan kamat dibacokan hinggo itulah jatah umua. Bakato Muhammad Iqbal, apolah kato dek baliau:“Umur bukan ukuran masa, hidup tidak takaran zaman, sehari singa di rimba, seribu tahun bagi si domba”.Ma’ana manjadi singo nak, bukan manggadang bakato darek bakitabullah di tangan, kandak badannyo awak surang. Indak nak, bukan baitu filsafahnyo, tapi bialah satahun jaguang, pagunokan maso nan pendek, bapacu marabuik buko mambuek amal kabaikan. Baguno ka diri surang, tapakai di masyarakat, manfaat salingkuang alam. Untuak apo panjang bajelo, hinggo batungkek saluang api, kalau awak kiliran tangan masak lacuik, makan parentah. Kok kunun pulo, kuma bamiang manggata di dalam kampuang, cilako hiduik tu namonyo.Salampiah nan dari pado itu, umua bukan sabateh kubua, hiduik bukan salacuik abiah. Tapi adoh hiduik sasudah hiduik. Panjang nan tidak kaujuangan nak. Itulah hiduik di akhirat, kamari tujuan sabananyo. Takalo insan di alam roh, janji-lah sudah tapabuek, patimbang muluik dengan Allah, makhluk kata An-Khalik nyo.Kito mamaciak tali kamba nak, usah kandua tagang salampiah, dunia akhirat satimbangan. Nyampang kok putuih kaduonyo sinan tahanyuik handam karam. Kini di rintang angan-angan, isuak diseso panyasalan. Di dunia rintang jo ratok, di akhirat gilo jo gagau, kalamlah jalan ka sarugo. Mangana sakah nan bak kian nak, Ayah bapasan, bawasiat, rantangkan banang ka langik, hubuangkan diri jo Tuhan. Jalin kulindan ateh bumi, paharek buhua jo manusia. “Hablum minallah wa hamblum minannas”. Itulah cancangan duo sagarajai, kapa nan duo salabuahan, samo dek awak kaduonyo.Mano nak kanduang jo nyo Ayah, ijanklah bosan mandangakan, mangecek indak ka lamo, taga dek seso manyimpannyo. Jikok anak taruih mamandang, simak jo daliah mato batin. Adopun tubuah manusia tarbangun dari tigo rungo. Partamo, runggo diateh, kaduo runggo di tangah, katigo runggo di bawah.Nan dimukasuik jo runggo ateh, iolah ruang di kapalo, bakandak isi pangatahuan, ibaraik dinamo masin kapa, ulu tanago baliang-baliang, pambalah aia di lauik-tan. Tasabuik runggo di tangah, yaitu dado rumpun hati, sangka iman lubuak agamo, ikolah pidoman juru mudi, kaganti kompas di nan kodoh. Jan sampai sasek palayaran, hilang tujuan tanah tapi. Salorong runggo do bawah nak, paruik nan mintak dikanyangkan, umpamo parka tampek barang. Tansano muatan kosong alamaik oleang jalan kapa, dihampeh ombak jo galombang, manantang karam tak batumpang. Atau kalaulah buliah Ayah misalkan kapado alam Minang Kabau tardiri dari tigo luhak. Partamo, luhak nan tuo. Lambang kuciang warnanyo kuniang. Kuciang itu binatang lihai, tinggi pangaruah, berwibawa. Kuniang tando kamanangan. Tujuannyo, urang cadiak adi kuasa, sumber ilmu pangatahuan, “Sains Tekhnologi” kato rang kini. Kaduo, luhak nan tangah. Simbol sirah harimau campo, barani karano bana, hukumpun tidak makan bandiang banamo parentah syarak. Calak alah tajam pun ado, tingga dek bawa manyampaikan. Adaik alah syarak pun ado, tingga dek awak mamakaikan, moral, spiritual, istilah baru. Nan katigo, luhak nan bungsu. Corak hitam lambangnyo kambiang, rila jo saba bausaho, rumpuik nan indak pantang daun, dek padi mangko manjadi, dek ameh mangkonyo kamek. Mangecek iyo jo pitih, bajalan tantu jo kain, karajo tantu jo nasi, ekonomi baso canggihnyo.Itulah tadi sahalai pilin tigo, tungku tigo sajarangan. Kok waang nak samparono nak, manjadi urang baharago. Sajundun jasmani jo rohani, dunia dapek akhirat buliah. Mako sarek-kan kapalo jo pangatahuan, panuahkan dado jo ugamo, gasaklah paruik jo harato.Di ateh tungku nan tigo, sinan tajarang kahidupan, masak hakikat manusia insan nan kamil sabatangnyo. Tapi usah senjang, barek subalah nak, rumik naraco manimbangnyo. Kok cadiak sajo dibanggakan, hiduik bansaik tangan di bawah, tagigik lidah bapituah. Ameh hurai nan Ang sambuakan Yuang, loyanglah juo kecek urang. Tapek bak bunyi buah pantun, kok rintiak bana kalodeta, lakek talilik di kapalo, kok cadiak bana kalau suka, kecek timpik di nan kayo. Baitupun awak binguang, maraso cadiak, kecek indak bakarunciangan. Disangko pitih pasak lidah, sombong takabua muaronyo. Gekang-bagekang siliah rarek, indak tau tampuak lah layua, lonjak-balonjak labu anyuik, isi gaja, ampo di dalam mahajan, tuah tarnamokan. Di baliak nan dari pado itu nak, kok di ateh isilah panuah, cadiak alah pandai pun inyo, nan di bawah muatan sarek, pitian sambua, bando malimpah. Tapi pasak ditangahnyo lungga, iman goyang, agamo tipih, hilang pidoman kapa basi. Andaknyo, kok kayo suko dmakan, ringan tangan manolong urang, rajin bazakaik, basidakah. Kok tumbuah awak urang cadiak, kusuik sato-lah manyalasaikan, karuah baringan mampajaniah. Maha cacek murah nasihat. Sinan nagari mako aman.Mako dari itu nak, satiok kakok ka diawai, rundiang sapatah ka disabuik. Bulek lah bana kato hati, sasuai dalam kiro-kiro, naiak-kan dulu ka daraik, caliak timbangan hukum syarak lai kok dalam ridha Allah. Itulah naraco nan tak paliang nak sarato bungkah nan piawai, indak mangicuah salamonyo.Anak kanduang balahan nyao, jarek samato Ayah-Bundo putuih tak jo-aa ka diuleh, sapihak ka b adan diri Ayah, urang nan bukan cadiak pandai, ilmu kurang sikola tangguang, mangaji tak sampai katam, rumik lah Ayah babarito. Ndak mungkin si bisu ka banyanyi, mustahil si lumpuah ka manari, baa rang buto ka mambimbiang. Hanyo dek sungguah rajin manyimak dari alam dapek baguru di sinan tibo pangajian. Mari kito cari rasionyo. Dibalun sabalun kuku, dikambang saleba alam, alam takambang jadi guru, bumi jo langik ado di dalam. Kini nak Ayah curai Ayah papakan, tuah cilako nan talukih, dicaliak jo mato batin, diambiak ka ujuik paham sinan tasaiah ma’ananyo. Ado ampek suruhan, ampek tagah nak. Nan partamo iduiklah bak rumpun aua, usah dicontoh bak tibarau. Nan kaduo, tiru baringin tangah padang, jauahkan sifaik bak kiambang. Nan katigo, simaklah anau dalam rimbo, pantangkan jadi bio-bio. Dan nan kaampek, jadilah sarupo paku, ijan saroman jo binalu.Baa kakanyo rumpun aua, tapuntalang buluah bambu, nyampang tumbuah hitam tapi lereang tanah suko, tabiang mamuji. Kok indak lah urek nan mangungkuang taban bandaro sadionyo. Bukik pun indak taseso, lurah di bawah talinduangan, gagang manjelo dapek junjuang, maso rabuang carian urang, kok gadang banyak manfaat, lah tuo paguno juo. Baitu sifat ka dipakai nak. Dimanapun bumi dipijak, bila di kampung atau di rantau mambao rahmat ka rang banyak. Pandai-pandai jo masyarakat, tau-tau manenggang raso usah pamaha takuik rugi. Kok mangecek ma’agak-agak, pikiakan tiok ka bakato, tapi usah katokan nan tapikia. Sabab luko di pisau tampak darah, nak duo tigo taweh panawa, sanang nan tidak tampak bakeh, tapi luko di lidah sulik ubeknyo mandanyuik ka ubun-ubun, manggaga ka rantai hati. Di lua mungkin tak bakasan, di dalam manaruah kasam. Nan bak kain dimakan nyangek, lipek patahnyo tak barubah, dikambang nyanyai tiok ragi. Bak kato-kato rang tuo ko’ee “kaki tataruang inai badahannyo, muluik tun taloncek ameh tantangannyo”.Salain nan dari pado itu, satinggi-satinggi batang batuang, pucuaknyo runduak ka bawah, manyilau bumi tampek tumbuah, guno nan tidak talupokan, sambia babisiak bakeh rabuang kok sampai kalian gadang isuak usah lupokan jaso tanah, tau mambaleh budi baiak. Lamahnyo pulo kadikatokan, maliuak di puta angin, manggerai dipupuik ribuik. Bak cando-cando ka tumbang, jangan ka patah ratak tido. Tapi tibo tapaso inyo kareh bisa malantiang ka udaro indak siapo ka manahan. Satiok rueh basambilu, tiok buku bamatang pulo langkok jo duri jo miangnyo, namun tabungkuih dalam kalupak, dari lua tak nampak rupo. Aratinyo, samantang awak diateh, usah pan-den palabiak dado kujua takabua tu namonyo. Balarang bana jo ugamo nak, tacacek sapanjang adaik. Urang iduik banyak batuah, urang mati banyak kiramaik. Lauik sati rantau babego taluaknyo baranjau pulo. Ikhlas-ikhlas kalau manolong, suko-suko kalau baragiah mahamun sakali jangan. Sabaliaknyo, usah palupokan jaso urang, walau sahaluih bijo bayam, gadang faedah manfaatnyo, pamaaf saba jo rilah habiskan dandam kasumat. Bia urang baniat buruak awak babudi baiak juo. Pakaikan bana tu nak kanduang, usah dicayah dilengahkan, itu tantang buluah jo bambu.Ba’alah pulo jo tibarau. Cubo Ang danga Ang simakkan nak dapek paham hakimahnyo. Iduik tibarau barumpun-rumpun, batangnyo barueh-rueh, badaun panjang bakalupak. Kalau dipandang dari jauah, saroman bana bantuak tabu. Tapi di mamah ramba raia raso amba indak batantu, pangicuah gadang kironyo. Tarau ketek sabantuak jaguang, disilau indak babuah, bungo sahalai tak manaruah. Kalau-inyo tumbuah di lereang atau di tanah katinggian sinan tabukak rasionyo. Barambuih angin ka mudiak, tibarau madok ka mudiak, kok bakisa arah ka ilia inyo baputa kian pulo. Nyampang ditumpu dari ateh, lah sato maangguak-angguak urang diam inyo marumuak. Kian iyo, kamari iyo, lawan jo kawan samo iyo. Pendeknyo sagalo iyo, indak ado nan tidak iyo. Tibo Golkar lah masuak Golkar, urang P-3 inyo P-3, kampanye PDI paliang di muko, indak bapendirian. Aa kasudahannyo jadi anti mambungkuak, masuak karanjang tak baetong, kok pai indak manukuak, pulang indak maluahi, arago bara diri awak.Di dalam bahaso nasional tapeklah kok dikatokan bahwa inilah lambang kepalsuan, penuh kepura-puraan tanpa motivasi dan munafik sulit dipercaya. Awak ko musti jujur Nak, kok indak katokan indak kok lai tunjuakkan lai, usah takah-takah spuluik alun ditanak lah badarai, manipu diri sendiri. Lagak bak cando urang kayo, mangecek pantang di bawah, baa jeneang baa lah mantiak perak basapuah dijarinyo, sarawa bagantiak juo. Padohal baju basalang balagakkan yuang, tiok kalapau tiok utang cah bon, cah pinjaman, sakali indak babayaran, ditunggu urang diariaknyo. Anak cacak tabang ka benteang, tibo di benteang makan padi, awak rancak putiah, celeang diresek saku tak barisi. Jauahkan bana nan bak nantun nak. Hongeh kecek urang kampuang, bagunjiang urang suok kida.Ado pulo nan sok urang cadiak, manggaleh inyo nan santiang, impor ekspor buah tutua-nyo, bursa efek nan tau bana. Baisuak kawan disantuangnyo (heh…). Jo ugamo inyo nan paham, nak musarab Mantiak Maani tafsir khazen Imam Ghazali, kasurau tiok hari rayo. Jo politik tau daulu sajak nan dari orde baru, soal KBJ pembangunan sampai ke Irak ke Bosnia, ulu nuklir tanago atom Amerika, Asean juo (heh …). Awak bagak jo aruh balai, sihia jo gayuang ilmu batin, kungfu, karate, silek tuo sadonyo putuih dek baliau, di garegak lai basunguik nyo. Kok ota soal baguru pulo, anjiangnyo paliang batuah, lupak gerai nan hitam kulik, dado lapang jangkia tagantuang, pilang-pilang bapaneh pulo, sambilan bukik kajarannyo, kakandiak kakijang lamo, lah tigo liang kanai saiang, kabangkai sakali balun.Baitupun nak, ado mangaku santiang jo adat, pantun papatah mahia bana luhak tigo larek nan duo, kato ampek undang duo baleh, pacahan undang duo puluah. Dima-alek inyo lah nampak, kamek manitah pasambahan, ayam kinantan di galanggang. Tapi parangan bacilapuik, tibo kusuik maenjo-enjo, datang karuah maundak-undang, barundiang nak manang surang, mufakat pantang mangalah, bakato indak baistilah. Nan sahandak sabuliahnyo nak, kok iyo awak urang cadiak, cadiaknyo bisa tapakai. Kok awak urang indak tahu usah bapurak-purak tahu. Ikolah nan di katokan dek konghuchu “Orang yang paling bodoh ialah orang yang tidak tahu bahwa dia tidak tahu”. Urang nan tahu baraso inyo indak tahu iko bisa dibari tahu, tapi nan susah nak, indak sadar kalau inyo pandia, aa iko panyakik abih ubek tunggu mananti aja-lu lah, sifaik cadiak tak dapek dituruikkan, bodoh tak bisa diajari. Itulah sifaik cilako, buangkan bana jauah-jauah nak, usah ditiru dituladan.Aa kini caliaklah pulo kayu gadang, baringin di tangah padang. Baurek cukam ka tanah, jauah taunjam ka pitalo, panuahlah bumi di rumpunnyo. Dek gampo indak tabukek-kan, dek badai alun ka ta-oleang, ko-no lah goyang manilalu. Taguah jo pandirian, istiqamah dengan tauhid, beprinsip tegar dan kokoh. Kalau yakin tumbuah dipaham, sajangka duduak tak bakisa, satampok tagak tak bapayuang, walau baalah bujuak rayu, haram kuniang karano kunyik pantang lamak ulah dek santan. Rugi jo pitih ndak ditumang nak, jariah payah pasa biaso, tapi jaan diago martabat urang. Lompek-salompek ambua tibo indak baserap kato duo, tak iduik mati pun jadi.Kayu baringin bapucuak cewang ka langik, tinggi malepai awan biru, pidoman musafir lalu. Daun rimbun buliah bataduah, bakeh balinduang kaujanan, paneh kaganti payuang panji, ureknyo tampek baselo, batang nan gadang kasandaran, dahan nan rampak ka bagantuang. Aratinyo panutan di masyarakat, cadiak ka bakeh rang batanyo, kayo-ka tampek rang batenggang, bagak tumpuan ka mangadu. Satitiak katonyo di lauiktan, garak dibari jadi contoh, sifat ka suri jo tuladan, sumarak urang di nagari. Perduli dnegan lingkungan, baitu ungkapan maso kini.Sungguahpun beringin tinggi manjulang, tapi tingginyo manungawi bukan maimpok nan dibawah. Walau gadangnyo tabirumbun, gadang manenggang ka nan ketek, urang nan indak takuik talendo. Itulah sifaik pamimpin nak, samantang bapisau tajam indak sumbarang dirawikkan doh, jikok manembak baalamat jaleh sasaran makan pelor. Tapi kalau daram atteh lah nyo kabawah, karusuak siku bamain kamuko manggadang sipak, atau lah runciang juo nan barawik, lah nyato lurah tak babatu, marasau sajo dari ateh, bukanlah sifaik dek baringin nak. Ingeklah apo bilo kayu lah rabah, baa bana lah kagadangnyo, batang lapuak daun karegek usah diarok ka bapucuak, antah tindawan ka bungonyo. Tuah nan lamo ilang lalek jo loncek-loncek ka batonggok urang mancibia bakuliliang tangguang lah doso salamoko. Pahamkan bana tu Nak kanduang, ubek makan pantangan dikana jauah bala jo panyakik.Nan kaji baringin tangah padang, baa pulo nasib kiambang. Jikok kiambang ka dibaco itulah samalang-malang untuang nak. Iduik nyo manyisiah-nyiah kok ingok manapi-napi, katangah takuik dek galombang. Lai baurek indak cukam, tajuntai kapalang turun. Walaupun tumbuah di aia tapi tarandam-randam nyo tak basah, tarapuang-rapuang nyo tak anyuik. Biduak lalu awak basibak, dek angin badan batundo, kok kunun riak mahampehkan. Kiambang adolah simbol manusia rapuah, lamah darah bamental loyo. Sadangkan iduik ko parsainga nak, parang ganas medannyo kejam, tekad mambantu nan partamo, mansiu nan kaduo. Ragu-ragu dalam basikap bimbang satiok kaputusan, alamaik awak mati, satokok lah kalah sabalun parang. Urang panggamang mati jatuah nak, urang pandingin mati anyuik, takuik jo bayang-bayang surang. Dek sabab karano itu, yakin-yakin jo pandirian. Jaan bak payuang tagajai pasak co alang-alang lamah bingkai, sasiuik angin mandatang sasambua rinai manimpo awak lah kucuik mati aka. Tapi naiakkan panji-panji Ang yuang, bangkikkan Nur Muhammad kipehlah baro tungku batin. Sakali masuak ka galanggang, pantangkan babaliak pulang. Patah sayok batungkek paruah, lagu nan usah tabangkalai, cilako ayam disabuangan.Jikok sapancuang alun putuih kalau salangkah indak sampai, kini gagal bisuak ulangi. Dibaliak-baliak ba-mamanggang baru nyo masak lua dalam, diulang-ulang bak manyapuah sinan tatampak mangileknyo, sabab “kegagalan adalah sukses yang tertunda” baitu kecek cadiak pandai.Simaklah pulo anau jo rimbo nak, tumbuah tak rago urang tanam barabuik sigaek nak mamanjek indak suatu nan tabuang. Batangnyo manganduang sagu, makanan urang sa nagari jo kudo-kudo malamakkan, ruyuang diambiak ka pincuran, kok dikabuang dibalah-balah, elok ka kasau jo kalantai, ka paga nan rancak bana. Daun nan tou jadi atok nan pucuak ka daun rokok lidih disusun jadi sapu. Ijuaknyo elok ka tali, saga pun banyak kagunoan. Buah lamak nirunyo manih. Dimasak jadilah gulo, diparam tuak namonyo, kok rasan itulah cuko. Sampai-pun ka miang palapahnyo, tapakai ka rauak api, sabalun datang Kewe jo Ronsul jatuih dakek urang namokan. Sungguahpun awak urang batuah banso anau indak takabua sifaik sombong jauah sakali. Tagaknyo manjauah-jauah, indak mamiliah tampek tumbuah, di bukik, di lurah dalam, di nan lereang atau nan data. Bia di gurun tanah lakuang inyo basanang hati juo. Daun nyo ndak rampak bana, kok gugua salero tuo, jatuah barungguak ka rumpunnyo, indak tagaduah kiri-kanan.Santano manusia mancontoh anau nak, batang sampia namo asiangnyo. Pastilah, nagari aman kampuang santoso gemah ripah loh jenawi, barek lurah tanam manjadi. Itulah masyarkat nan adil makmur, di bawah ampun ridha Allah. Mako tacapailah nagari nan “baghdatun tayyibatun warabun ghafur”. Sabab baalah yo baitu nak, satiok urang bapancarian mampunyoi padok surang-surang tak ado istilah pangangguran. Tatimbun jurang kamiskinan, hilanglah bingik ke nan kayo, kecemburuan sosial kato rang kini. Sadonyo berpotensi, sadonyo aktif produktif, nan buto panghuni lasuang, nan pakak palapeh badia, nan lumpuah panggaro ayam, nan binguang suruah-suruahan. Inilah sumber daya manusia modal utama pembangunan baitu pemimpin mangatokan.Niro ndak buliah sombong ka lidih, kok indaklah karajo sapu batumpuak sarok di laman. Walau hanyo miang palapah usah dileceh diremehkan. Sabab dek rabuak kaiduik api sanggup mambaka rimbo rayo. Mako kalaulah sampai tak paguno nak, ilia santai mudiak bamain, lah gadang bagelong juo, iduik bagantuang ka ranggaek. Malulah awak bakeh anau, urang lah pulo dari sampiak. inok manuangkan tu nak kanduang, bao pikia dalam-dalam.Kaba baraliah, inyo lai sungguah baraliah sinan juo dikaji, tantang bio-bio. Nan dikatokan bio-bio nak, bagagang mamanjek samak, biaso tumbuah di baluka roman saujuik kacang paga. Buahnyo baduyun-duyun, kulik bakilek kuniang hamek haluik babulu anak kuciang, itulah miang sabananyo.Mako salain banamo bio-bio kacang miang namonyo juo jarang lah urang nan tak tau. Dek inyo bagagang panjang, bio-bio manjala tanah, supayo tagak bak urang pulo tapaso malilik batang bagantuang ka rantiang kayu. Banyak kacang pakaro kacang, kacang miang paliang manggata. Gata dek miang bio-bio taseso sabatang tubuah, jantuang lah mintak gawiak pulo. Ba’a bana sakik padiahnyo nak sulih lah Ayah mangatokan, antah kok urang nan marasai.Sumpah, kutuak, caci-makian, upek caraco, caruik kungkang, dibanci salamo hiduik. Jangankan ka mandakek, mandanga namo sajo lah jajok. Kok kunun maliek ka pamenan. Jo api mamunahkannyo nak tunggua dikikih dilantiangkan, baitu doso kacang miang.Nyampang kok kito manusia mamakai sifaik bio-bio, sakampuang kanai miangnyo manggata turun-tamurun. Jauahkan laku nan baitu nak, buliah salamaik hiduik awak. Cubo wa’ang bayangkan, ulah dek asuang jo pitanah, gunjiang kian kincah kamari, bisa mararak kasiah sayang urang balaki di sibaknyo. Tibo didagang panggaleh lahabiah di timpo kabakaran, tansano api nan mamakan tingga juo puntuang baronyo. Taga dek bingik dangki urang toke manjadi anak buah. Santano kantua ditimponyo direktur masuak pinjaro, manajer dipecat tagak, sekretaris tabaok rendong. Untuak itu Ayah ingekkan, hati-hati dalam bagaua, banyak batamu bio-bio nak ulek bulu namonyo juo. Karena bak cando jujur muluik manih baso katuju, awak talen parlente pulo panampilan pun mayakinkan. Ado kalonyo potongan dukun paham rasio dalam batin pandai manakok hati urang. Kadang-kadang bantuak ulama, hadihnyo balapiah-lapiah, ayatnyo bak ilia-ilia, iko dalia iko ma’ana. Ado juo rupo sarjana tau jo pasal undang-undang hukum pidana jo perdata. Geleknyo baragam, kicuah jo kecoh nan nyato inyo manyerak miang cundang kabaji nan nyo agiah. Pura-pua ibo, kasihan katonyo ingin nak manolong barisuak urang batagak gaua gawik gapai sapanjang jalan baliau mangakeh di subaliak.Ma adoh iyo urang macam itu nak, adoh sifaik nan ka dipakai, yaitu manjauah. Ibaraik marambah bio-bio kok hanyo dioyak dari bawah atau diruntun diratehi alamaik miangnyo batebaran badan ang juo nan kagata. Kalau ka tangguang-tangguang masuak sakadar badebat manumpalak eloklah manyisiah sajo. Sabab dek aluih makan jarumnyo, rumik mancari jajak masuak. Indak batali ka diri atau tampuaknyo ka dijinjiang salain dandam parang batin batinju kasudahannyo. Basuo bak pantun-pantun urang, jam gadang di Bukittinggi talatak di Pasa Ateh, tukang palindih daulunyo. Haluih karajo urang kini mangarang bungo jo karateh dek kumbang basosok juo. Nak duo pantun sairiang, babuah rambai di puguak, bungo disasok barau-barau, ulah parangai kayu bungkuak, caia malaleh kuduak kabau. Pahamkan bana tu nak kanduang, jago diri ang kanai miang, apolai manjadi miang, samo tak elok kaduonyo.Adopun paku ataupun pakis tarmasuak bangso suku rumpuik. Sajak dulu di ranah minang paku takato jadi sayua sampai kini musaua juo. Malah ndak sajo di kampuang awak, lapeh ka Jawa, ka Malaysiam ka Ambon, ka Kalimantan, sampai Brunei Darussalam, populer katupek gulai paku, lontong Padang namonyo sinan. Nan paliang lamak dicampua jariang, serak-serakan udang bariang, asamnyo, asam balimbiang, bungo sambuang konconyo bana. Kok nak tau jo lamak paku nak cubo diulang maangek-i, lah masiak mangkonyo sero. Tapi ado saketek nan maibo, manuruik pituah angku doktor, paku ndak manganduang gizi, sanasib pulo jo cubadak, manganyang indak bavitamin (he …). Bialah ka ba’a pulo (heh …). Nan nyato itulah budaya awak, gulai pusako Minang Kabau. Samanjak alun barabalun, maso lauik sacampak jalo, marapi sagadang talua itiak, paku cubadak alah juo. Hidup paku jo cubadak, maju terus pantang mundur (he…).A . . . kito tinggakan satu taminak, ditala’ah sifaik-sifaik-nyo tu ambiak ka jadi guru. Dari pangalaman ilmu paku ado bana nan kadi tiru. Yaitu, perjuangan manantang hiduik, “Strange for life”, kato si bule. Yakin, gigiah, pecaya diri tapi jujur. Itu nan patuik kito contoh. Cubo ang like, ang pandangi. Indak sajo di tanah lambuak, di tanah lapa inyo iduik, di salek batu jadi juo. Malah indak pun di ateh bumi di dahan kayu tumbuah paku, di batang karambia bisa subur sampai ka pucuak-pucuak, atok paku ko tatap iduik mewah.Sungguah manjadi pengembara, hinggoknyo indak manyeso, makannyo mancari surang, pantang manggaduah urang lain, bak cando limau di binalu. Mandiri, itu nan patut ka ditiru, suri tauladan ka dipakai. Satantang gigiah jo gagah caliaklah parjuangannyo, walau dihalang, dirintangi, baluka mahambek paneh, angin pun tak dapek lalu ulah dek angkuah kayu gadang. Inyo mampu batahan iduik di bawah bayang kesombongan. Baru kapatang kanai sabik, pagi cako di lanyau kabau, atau diimpok kayu mati, sahinggo punah tingga tunggua, bisuak pagi tuneh tacogok sa-pakan lah rimbun pulo. Panek batauik tak mamba’a, diparun alun ka’abih, antah kok urek nan tacabuik. Tapi, salagi rumpun tak binaso nan paku, bapantang mati. Sadangkan maklhuk tumbuhan tu nak, indak baraka, indak baraso, indak pulo punyo napasu lai gigiah mancari hiduik. Manga kalian kok manganggur, haa. Banyaklah contoh Ayah like, taganda di parantauan, ta tumbuak usaho galeh pondoh poroh pulang ka kampuang. Pangacuik, kok ka gadang raso tak mungkin, pokok tandeh kadai lah lapeh. Carilah mato lokak lain ba’ako lari dari porong. Kandas galeh, lompek ka tukang, ndak lanteh cubo mangantau salek juo ka maojek. Saindak-indaknyo jadi cingkariak, manguli manjawek upah. Pendeknyo usaho, tidak satu jalan ke Roma kato rang sinan. Nan ka usah, kalau ba CV. Duo Jari, ma’agen manjua ganja, manempe jo tante girang, adaik malarang, undang managah, isuak basinggang di narako. Kok lai baliak ka kampuang, basawah mambuka landang, baparak, taranak ayam, syukur bana turun ka tani. Ha… iko indak sawah tingga, ladang marimbo, hutan kosong, lahan talantar, inyo nak sungguah di palantah. Tangah hari di lapau juo, domino balapia-lapia, gurau jo kincah nan utamo. Sahinggo di luluak tajak balariah, pinggan tak cukuik. Pamaleh, kanker jo tumor dalam hiduik nan panyagan, pambarek tandan, pamalu lambek bakisah.Pantang cilako kami dulu, bagayuik ka urang tuo, babaliak makan ka pusako. Apo lai marengek-rengek, pacar den lah gadang juo, kawin ka ba’a ko den lah Ayah, itu haram bagi anak Minang. Baitupun taradok palajar, mahasiswa nan pacah mental, pangaluah panjang, patuik baraja dari paku. Mantang-mantang anak kuliah, gengsi bana turun ka pasa, namuah manjadi kutu rumah. Panganggur intelek bahaso trend-nyo, rumus nan dipakai-nyo. Tujuan sikola jadi pegawai, cari karajo ilia mudiak, masuak kantua kalua kantua, lamar kian kamari, mohon kamari. Sahinggo lah tipih tapak sipatu, tabuak sarawa, tantang ikua, batarimo ka indak juo. Tidak ada lowongan atau tunggu saja panggilan, baitu jawab pesonalia. Mako dek bosan gilo mananti umua samakin gaek juo. Kasudahannyo, baputuih aso, tibo depres, frustasi, mamanuang, panggalak surang. Dicarak lai kaleang baigon, babuih muncuang dalam kamar. Cengeng, mako dari itu nak, karano waang lah SMA nan Insya Allah tanago Ayah kuek juo, talakik manyambuang ka fakultas, kini-kini Ayah pasankan nyampang kok jadi mahasiswa, sampai-tak sampai di wisuda, jaan pasang jarek samato jadi pagawai di kantua-kantua. Karano pitiah tiok mangarik, sogok-manyogok lah biaso atau dek sabab karano lain indak manabuak cito-cito. Mako, bukak-lah usao surang, bewiraswasta, bahaso kalian. Jaan tagoda baman jo pagawai, kok indak di kantua indak ka makan, badasi juo ndaknyo, musti sanggup mandiri, bedikari. Ingek kato Bung Karno “Kesempatan itu bukan ditunggu tapi diciptakan”. Kalau hanya hiduik manunggu, samo awak jo lawah-lawah, sifaik pasif tu mah namonyo. Sadangkan awak harus agresif, progresif dan dinamis. Baitu karakter urang Minang, watak pusako dari dulu, kini kalian mawarisi.Adopun nan ka di pantang ka dihindari, laku parangai dek binalu, sifaik cilako dibaoknyo. Takalo bamulo, inggok manempe di kulik dahan, duduak di ujuang-ujuang rantiang. Eloklah baso batang limau, urang bataduah di baok naiak, dijamu dibari makan, tamalam diagiah lapiak. Dek lamo lambek manompang mulai bapucuak salai daun, kian hari batambah rimbun, urek manjala-jala juo kini malilik mangulampai. Akia kato sudahan kalam, nyo barantiang badahan rampak, badaun babungo kambang, batang gampa urek mancakam, kalahlah nan asa dek nan tibo. Kini limau tingga jo namo, ujudnyo nyato la binalu, sumpah bagumam batangguangkan. Jauahkan sifaik nan baitu nak, gadanglah doso mudaratnyo. Tahu-tahu iduik manompang, awak buliah urang tak rugi, usah kalamak dek awak surang, cadiak buruak tu mah namonyo. Licik, kato urang subarang, diagiah hati, bakandak jantuang, nan bak Balando mintak tanah. Buruak laku, jaek parangai, aka ciluah busuak pangana, niaik tak lain maniayo. Banasehat para pujangga, “Jangan ciptakan kebahagiaan di atas penderitaan orang lain” atau bahaso populer Minang Kabau “Lamak dek awak katuju dek urang”. Kok raso dibaok naiak, pareso dibaok turun itulah timbangan rang babudi. Santano budi nan lah pupuah, nak alam sampik langkah tatumbuak. Sulik batenggang bakalaka, badan disisiah urang banyak. Dangalah pantung urang dulu:Dek ribuik rabahlan padi,dicupak datuak Tumangguang,kalau iduik indak babudi,duduak tagak kumari cangguang.Babelok babilin-bilin, di cako padi ka tabiak, dek elok urang tak ingin, dek baso urang manggarik. Kok tumbuah ba induak samang, tenggang amanah tabinaso,
pitaruah dipaliaro, martabat dijunjuang tinggi, caliakkan raso budi baiak. Ijan samantang urang lah picayo, awak kuli disangko toke, ba’a kalatiak ujuang jari, angek lah tagah dari cangkia. Nyampang anak iduik di rantau agak-agak di kampuang urang, bumi dipijak usah lambang, lauik ditampuah jan bariak, manyanguak indak mangaruahi. Turuik-kan adaik caro sinan, isi cupaknyo nan tatagak, tiru ragian nan takambang. Kok bakato di bawah-bawah, usah pangieh jo panggisia, kecek maikua itiak jantan. Lah nyato si pontong tak bajari, cincin ameh baparagokan. Urang lah mati indak makan, rimah disapu ka ilaman, pantangkan bana tu nak kanduang. Mambunyikan tipi jo radio, usah sahabiah-habiah puta, tenggang subalah-manyubalah. Mungkin anaknyo baru lalok, tagaduah urang sadang damam, pikiran samak-samak ibo. Samantang awak naiak honda, kanalah urang jalan kaki, kanai potong indak mamba’a, nak nan bedo kabuik di balakang, bunyi knalpotnyo nan manyeso. Kasimpulannyo, walau binalu nan tatuduah ambiak ibaraik jo itibar usah manari di ateh bangkai, Ayah tak suko tantang itu.O… nak kanduang badan dek Ayah, lah panjang Ayah batutua, bajelo kisah tafsiran, mangaji rasio alam. Tapi ba’awal kato bamulai, Ayah bukanlah cadiak pandai, buto do dalam pangatahuan, rabun di tantang pangalaman. Mako, ibaraik si buto dapek gajah. Nan taresek baru ikuanyo, alunlah tubuah sabatangnyo. Kok lai namuah mambaco, nak manyimak mamparatikan, di alam kuliliang kito nagko batabua suri tauladan, banyaklah contoh jo ibaraik. Jo kaharibaan bisa disauak, paham di batin manampuangkan, sinan basuo lubuak ilmu aia janiah, sayak nan landai tampek baranang aka budi. Dek sabab karano itu, rajin-rajin anak baguru, maliek bayang nan tasirek. Cubolah jawab tako-taki, kiat isyarat dari alam dan itu anjuran dalam syarak tu nak. Tuhan bana nan manyuruahkan, batanyo Allah jo firman-Nyo:
“Apakah kamu tidak memperhatikan betapa bumi dihamparkan dan langit di sungkupkan, apakah kamu tidak memperhatikan pegantian siang dengan malam, apakah kamu tidak memperhatikan keberadaan binatang unta dan lain sebagainya ?”.Malah tanyo baruntun dari Tuhan kapado kito manusia :
Afala tubbsirun, afala ta’kilun, afala ta’lamun, afala tattafakkarun Ya Ulil Albab? Satiok tanyo bakandak jawab, nak pudulah pulo tanyo Allah. Hampia sajam Ayah basurah, kini dihimpun ciek-ciek, diambiak pati santannyo. Dari sapanjang tutua tadi tigo sajo isi pidoman, yaitu hubungan diri samo diri, hubungan diri jo manusia, hubungan diri dengan Allah.Mari disabuik satu-satu. Adopun hubungan diri jo diri indaklah lain mukasuiknyo mambantuak watak jo karakter dalam mancari kepribadian, adolah limo rasionyo, nak. Nan partamo, tujuan hiduik, motivasi jo nawaitu. Dari mano datangnyo awak, sadang di mano kito kini, kamano arah ka dituju. Batanyo ka diri, untuak apo waang ko iduik? Ka manga datang ka dunia-ko? Kok indak tau jawabannyo, Tuhan manolong manjawabkan.“Wama akhlaktul jinni wal insa illa liyak buduni”.Tidaklah aku jadikan jin dan manusia kato Allah, kecuali untuak mengabdi kepada-Ku saja. Untuak itu Rasulullah pun batitah, iduiklah sasuko hati, tapi ingek salamo iduik musti ka mati, karajokan apo nan taragak, tapi ingek satiok karajo akan ditanyo, cintoilah apo nan dihati, tapi ingek satiok pertemuan ado perpisahan, itu nan partamo. Nan kaduo, bapandirian taguah, berprinsip nan jaleh istiqamah yakin ke diri. Arek-arek kalau bapacik, taguah-taguah bakeh ka tagak. Usah baganggam-ganggam baro, raso kahangek dilapehkan. Kalaulah tagak di nan bana, ijan ragu manantang bandiang. Nyampang nan hak dirabuik, rampeh, martabat dilanyau urang, pantangkan mundur satapak Yuang, haram bumi bakeh Ang lari. Syahid membela kebenaran daih mangalah dengan salah. Nan katigo, jujur jo amanah. Di dalam hati manusia ado zat nan paliang adil, itulah inyo kalbu kato rang siak, nurani kecek rang pandai, raso pareso keceknyo adat. Musuahnyo, iyolah napasu, sadangkan akal kumari masuak. Mako satiok kakok ka diawai, tanyolah dulu nan di dalam lai kok izin hati nurani. Biasonyo pikia sakali, mananglah nafsu, akal mandorong jo usaho, badan mambantu jo karajo. Tapi baoklah maranuang dalam-dalam, duo tigo ulang bapikia. Kalbu nan suci akan manang, picayolah. Kompasnyo indak jauah-jauah, yaitu hukum cacak jangek. Piciaklah diri awak dulu, sakik dek awak, sakik dek urang. Nah, nan kaampek, dinamis, ligat kato rang medan, lasak kato rang Minang. Usah layua pandingin darah, talampau banyak agak-agak, suko mananti garah alah. Kalau cameh jo gamang lah dahulu, ragu jo bimbang, takuik kanai alamaik karajo tak manjadi. Tapi kok lah habih tenggang jo kalaka nan di juluak ndak jo dareh, nan dijapuik ndak kunjuang tibo, baru tawaqal pado Allah, takdir tu mah namonyo. Hadapilah dunia dnegan senyum, baitu kato ahli fikir. Nan tarakhir, nan kalimo. Yaitu, basifat saba jo rillah. Nan Ayah mukasuik dengan saba, bukan mambatu muko tembok, kanai lampang pipi nan suok, diagiahkan pulo pipi kida, bukan baitu. Tapi, indak cameh wakatu susah, indak takabua di nan lai. Hindakan tamak jo lobo padokan apo nan ado, syukuri barian Allah. Nan manjadi sifat dari napasu, adolah salalu maraso kurang, ha . . . . Tansano Marapi jadi perak, Singgalang jadi suaso, nyo mintak andikek jadi ameh, Gunuang Sago manjadi intan. Baitu kandak dek napasu. Untuak itu, ado rem nan paliang pakam, yaitu sifat kana’ah. Aratinyo, sifat kana’ah memanfaatkan dan merasa cukup dengan apa yang diperoleh. Kok urang baparabola, dek awak tipi hitam putiah, usah manonton ka subalah. Tapi, nikmatilah nan awak punyo karano itu baru nan ado. Dek ranggaek nan tidak mampu, maraso banggalah tamat SMA gunokan ilmu nan didapek, itulah inyo sifaik kana’ah. Ba’a pulo hubungan diri jo manusia, dek kito makhluk sosial nan hiduik sanda-basanda, mangko paeloklah hubungan jo masyarakaik. Ba’alah kacadiak awak, baralah kabanyak pitih, kito paralu jo manusia. Saindak-indaknyo paja sirah baru ka laia. Kalau wa’ang mangecek surang, galak-galak indak bakawan, Ayah antakan ka padang gaduik, tandonyo utak nan lah kanai. Katahui-lah nak, sahino-hino hiduik, kalau awak disisiah urang ilia lalu, mudiak tak singgah, ka tangah tarapuang-apuang, ka tapi tapenda-penda. Banyak pintu caro bagaua, kuncinyo hanyo sabuah. Yaitu, hormati orang lain, sakali urang dimuliakan, balipek gando kabalehnyo. Ciek jari manunjuak, tigo nan untuak awak.Ado limo nan musti dipakai. Manolah caro nan limo, Partamo, panyapo,; Kaduo, pamuji; Katigo, panolong; Kaampek, pamaaf; Nan Kalimo, panyuko. Tagua sapo dimaa basuo, ibaraik asahan silaturrahim, batin tajam, budi bakilek. Paramah baso katuju, muluik manih kucindan murah, sopan jo santun dilabiahkan. Nan elok, nan rancak bana awak dulu mulai manyapo nan bansaik, sapo dahulu piliah-piliah manyapo gadih, tanyo-batanyo ka sia tantang hobi, tantang usaho, tantang dnsanak familinyo. Kok anak tingga di kampuang, sapo satiok urang lalu, usah disibak jo di sisiah. Pangkek rang gaek dipa-apak, patuik ba amak imbau amak, ba-inyiak atau ba-angku, ka nan ketek baitu pulo. Nyampang awak di rantau urang, asal kenal wajib disapo. Paliang indak, angguak ketek, bahalo, baangkek tangan, itu kapalo baso-basi.Adopun sifaik dek manusia nak, ingin dipuji, dikagumi, diumbuak, disanjuang-sanjuang, bataruih-tarang nyo nan sagan. Siapopun ingin panjang umua, tapi takuik manjadi tuo. Mako sananglah bana dihatinyo, dikatokan baliau awet mudo, umua gaek, kaniang bakilek, taimpik galombang anak bujang, ha . . . . Pujilah nan disayanginyo, anaknyo nan kamek, lincah, galeknyo nan tagak tali, tapi ijan dipuji inyo rancak, balapia tinju dihiduang ang. Agak-agak maanjuang urang nak, usah malimbak, malabiahkan, overdosis ibaraik ubek. Bisa malonjak anak bayi, babaliak aruah panabangan, nak tuah dapek cilako. Sasudah itu suko manolong, malang mujua, sakik jo sanang, indak kalapeh dari tangga, kini urang bisuak kok awak. Bakato Buya Hamka :
“Jangan tetawakan orang jatuh, tapi bersyukurlah kalau anda tidak jatuh, dan sebaik-baik pekerjaan adalah menolong orang dalam jatuh”.Kok sanang jalang-manjalang, kok sakik silau-manyilau, kok mati janguak-manjanguak. Banyak caro manolong urang, tolong jo pitih jo harato, tolong jo jariah jo tanago, saindak-indaknyo tolong tolong jo aka pikiran, jo do’a jadi juo. Sauleh rimah dalam litak labiah lah gadang manfaatnyo dari sakancah nasi, katiko kanyang.Nan katuju dek Rasulullah, pamaaf indak pandandam. Sampilik mambari maaf, pamaha jo karilahan, itulah urang rendah budi. Mambayang ka paroman-nyo, muko karuah, kaniang bakaruik, hati kasek, bantuaknyo sanga, lah pupuih Nur-Hidayah. Sadangkan Adam lai nyo khilaf, talampau pantang makan khuldi, Tuhan mambari kaampunan, kok kunun-lah kito makhluk. Manuruik dalih biasonyo, nak apobilo urang pabaso tando ceke, apobilo pacimburuan tandonyo jahek, urang pasumpah tando ciluah, pandandam tando takabua, setan basarang di hatinyo. Awak barasiah tak badoso, urang lah salah kasadonyo, namuah batahun ndak manyapo, jo dunsanak bakarek rotan.Baparingek Nabi jo hadis-nyo, duo nan ka diingek, duo pulo nan ka dilupokan. Nan kadiingek, salah awak ka urang lain, jaso urang ka diri awak. Dan nan ka dilupokan, jaso awak ka urang lain, salah urang ka diri awak. Nyampang sunsang tabaliak pasang nak, cabiak-cabiak silaturrahim, caia ukhwah islamiah, sinan ka turun murka Allah.Kini nan kalimo, nan kalimo yaitu panyuko, barasiah hati, kok urang mandapek rahmat sato basyukur, bagumbira, nyampang kok bala manimponyo, prihatinlah di nasib kawan. Usah sabaliaknyo nak, manampak kawan barasaki, awaklah masam kurang bunyi, hatipun paneh manggalagak, mancaliak kadai urang kayun, dek awak susuik jua-bali. “Ayam batino nan batalua, ikuanyo padiah dahulu”. Jauahkan sifaik nan baitu nak.Baitupun usah pamatahkan kecek urang, suko maudi, marandahkan, manunggu utang, di nan rami mamasang pitih barakuak.indak saide sapandapek, balain tapi katagokkan, itu biaso dalam rapek. Tapi agak-agak kalau badebat, iyokan dek urang nan tasampai, lalukan dek awak jo daliahnyo, indak bakasam sambuang parak. Manyubarang di aia dareh adolah bana rasionyo. Ambiak ancang agak kahulu, turuikkan hiliran aia, manyerong ansua ka mudik, malereng geser haluan, biduak ka sampai di subarang. Usah disongsong aruih sungai, karam di riam, diputanyo hanyuik kok indak bamuaro. Manyanangkan hati urang itulah resep pergaulan indak karasan salamonyo, picayolah.AdApun hubungan timba baliak antaro makhluk dengan Khalik ibaraik ikan dengan aia. Kok nyampang ikan tapisah, carai talantiang dari aia, alamaik hiduik ka sansaro, tak kama manggapai lai. Tapi sabaliaknyo nak, aia indak manganduang ikan, haram kok inyo ka tagamang, samiang alun ka ta came. Baitulah pulo dengan Tuhan, walau manusia kapia sadonyo, langik engka, bumi durako, indak ka sumbiang martabat-Nyo, zat Allah tatap mulia. Dek sabab karano itu nak, ijan manjauah dari Allah. Hubuangkan diri jo nan satu. Salamo jantuang badanyuik, salagi angok turun-naiak, Tuhan nan ambek dilengahkan. Kalau diri sudah manyatu, dakek nan tidak baantaro, jauah nan tidak bajara’an, sinan hidayah turunnyo. Sahamba-hamba tabu nak, limo kali dalam sahari tamui Tuhan jo talipon, mangecek langsuang samo surang. Mintaklah apo ka di mintak, kadukan nasib parasaian, tangih jo ratok ka bapujuak, tagamang lai ka bajawek Rahman jo Rahim salamonyo. Adopun kok Ang nak tau satantang nomor talipon-Nyo, hanyo sabanyak tigo angko. Yaitu, 24434. duo rakaat shalat subuah, ampek rakaat waktu luhua, ampek pulo dimasuak asar, tigo rakataan di mugarib, ditambah ampek shalat isya. Aratinyo, sumbayang nak, sumbayang, sumbayang, sumbayang, usah ditinggakan.Manuruik sifaik jo janji-janji-Nyo Allah itu Maha Pengampun, murah maaf, maha jo dandam. Tapi ado duo nan tak bahampunan, partamo murtad, kaduo syirik. Nan dimukasuik dengan murtad nyato-nyato mamutuih tali, maurak buhua gagang iman, kato jo ruek mambulakang, katie sirah urang namokan. Sawajah tantang pado syirik, dalam nan inyo baindakkan, hati nan ragu, ragu bimbang. Dilaia lai maangguak, di dalam batin manggeleng. Tauhid saparo sudah, mancari Tuhan salain Allah. Kok itu sfat nan bapakai, berang Allah sampai ka gunjai tunggu jahannam, hari isuak. Jangankan pado Tuhan Allah, manusiapun lai pandai berang. Kok ati bini alah manulak, tubuahnyo lah mambulakang, tandonyo indak nio awak, caraikan istri sanan juo. Atau di dalam inyo basuami, mancari pulo laki lain, wajib ditalak salamonyo. Mamakai istri nan baitu gayuik hukumnyo dalam Syarak, tacacek bana di nagari, layua talingo kecek urang.Mako kini Ayah ingekkan, hati-hati manjago iman. Taguah-taguah paciak tauhid, usah sumbiang, usahlah cakak. Kok bulek indak bapasagi, picaknyo indak basuduik, runciangpun indak bajipang. Walau ba’alah badai mahampeh, lauik gilo tapan mangamuak, kamudi usah dilapehkan. Hanyo Allah tampek balinduang nak, bukan dukun, bukanlah datu, bukanlah pulo tukang tanuang atau mamintak bakeh kuburan, kok kunun ka setan jo ubillih.“Iyya kanak budu wa iyya kanasta’in, kapado allah kito manyambah kapado-Nyo pulo mintak tolong”. Nah… itulah nak, itulah pitaruah Ayah. Kok nasehat ko lah namonyo, kok pituah ka Ang katokan. Nan nyato utang ka anak lah taansua. Lain hari Ayahlansaikan.
A . . . baa Ang kini, karano hari lah laruik malam, badan latiah, mato takantuak, kito baganjua lalok dulu. Insya Allah bisuak kok lai iduik juo, disambuang guliang, ditamatkan surah. Sagitulah da’ulu, sakian sajo. Mudah-mudahan sedikit waktu lagi akan kami susunkan Pitaruah Ayah serial ke-2. dalam format dan judul yang sama.Tak ado mukasuik manjiplak, tapi hanyo supayo kami nan mudo ko bisa dan buliah baraja…tarimo kasih pak Datuak..
PITARUAH AYAH ~ Angku Yus Dt. Parpatiah
Bismillahirahmanirrahim“Rabbish srahli sadri wayasirli amri wahlul u’k datam millisani yaf kahu kauli.”
Ditulis dalam Minangkabau
Responses
-
ba cara mandownload pitaruah angku yus
By: dhiqhie on April 18, 2008
at 4:51 am
-
terimakasih kepada penulis pitaruah ayah di atas karena telah membantu saya dalam penelitian pitaruah ayah diatas dari lisan menjadi tulisan. (from : mahasiswa sastra daerah minangkabau unand)
By: RUDI YUDISTIRA on Juli 29, 2008
at 4:31 pm
-
assalamualaikum. pitaruah ayah terdapat dua versi yaitu khusus untuk anak laki-laki dan khusus untuk anak perempuan. pitaruah di atas tersebut untuk khusus anak laki-laki, betapa sangat membantunya jika bapak juga mentranlslet pitaruah ayah khusus untuk anak perempuan. penelitian Bapak menjadi panutan dan menjadi bahan yang dapat membantu penelitian anak-anak Minangkabau nantinya. amin. atas perhatian Bapak, terimakasih. assamualaikum. wr. wb. (from : mahasiswa sastra daerah Minangkabau UNAND).
By: RUDI YUDISTIRA on Juli 29, 2008
at 4:43 pm
-
assalamu’alaikum wr wb
uda ysh, bisa minta alamat or CP dari angku yus?
sblmnya terima kasih.
Rahmad; mahasiswa KTP FIP UNP
By: baitur rahmad isman on Desember 30, 2008
at 5:26 pm
-
bisa ndak pitaruah ayah didownload, ambo ingin mandaganyo , ba’ caronyo bisa mendapekaannyo
By: fuadi on Februari 4, 2009
at 9:39 am


text:
Jumat, 01 Juli 2011
MATOARI BUHUO SENTAK
MATOARI BUHUO SENTAK
oleh : Shaff Ra Alisyahbana Dt Malako
Lambang Matoari di pakei dek Muhammadiyah ditambah jo Duo Kulimah Syahadat , sadangkan Buhuo Sentak di pakei dek Nahdlatul Ulama ditambah jo dunie dan bintang limo.
Pado dekade 1970-1980 di Ranah Nata manjadi wacana tabatiek tabarito dek panehnyo Matoari mamanggang tali Buhuo Sentak, sainggo ma akibatkan rataknyo Ukhuwwah Islamiyah di Ranah Nata.
Bayangkan sajo di akie tahun 1970an, sorang panjago lantera musajik Tambak tapaso ba urusan jo Pamarentah dek mahino Muhammadiyah nan keceknyo adolah bodoh dan indak pandei baretong hari bulan. Makonyo daolu ba hari rayo. Salanjuiknyo pado tahun 1985, sorang tokoh Buhuo Sentak tapaso manjalani sidang pangadilan di meja ijou dek karano mangecekkan caramah/ pangajian di musajik Al Huda Nata dikecekkannyo “ manjua ubek “, dimano tokoh Matoari indak sanang hati dan ma adukannyo ka nan bawajib.
Kini ampieng pulo tajadi sarupo nan dolu, sabab ado urang nan ma ungkik-ungkik masalah khilafiah dalam siasat mancari murid baru madrasahnyo mangecekkan “ jangan masuokkan anak apak ka sikolah Muhammadiyah, nanti apak indak ditalakinkan,indak di kandurikan dan lain sabageinyo.
Kalou kito tiliek jo pandang sabananyo nan tajadi di Ranah Nata, hanyo cuma gauongnyo sajo, sabab lari dari kanyataan nan ditageh kan tu.
Manga indak ....Barapo banyak Ulama-ulama karakok nan sato manjadi sirieh mampabincangkan masalah khilafiah,hanyo tau sakadar masalah itu sajo, sadang dalil dan dasar hukumnyo indak tau dan kadang indak panah mangantuik’i timuo do. Kalou kito paratikan, banyak tajadi urang Muhammadiyah pakek, acara kamatiannyo indak dilakukan sasuei jo paham Muhammadiyah dan bak itu juo urang warga Nahdhiyin pakek, ado nan indak basudakah kaji atou batadarui dan kanduri, sabab itu mangaluakan biaya. Ikolah nan dinamokan “ Tibo di mato di piciengkan, tibo di paruik di kampi kan”. Sadangkan inyo hilie mudiek mampabincangkan masalah khilafiah. Sarancaknyo, amalkan paham masieng-masieng tanpa mausiek paham urang dan jalankan kagiatan organisasitu sacarao baiek. Kinin bukan masonyo lai mampabincangkan nan tetek bengek tu, sadangkan anak kamanakannyo indak panah shalat. Sadarkanlah anak kamanakan kito supayo inyo bisa shalat dan baitu juo anak bininyo. Manga urang dipatureh, tapi inyo sandiri baleak peak dan cumpang purenang. Apokah kito lupo nan difirmankan Allah dalam Al-Qur’an nan babuni “ Qu anfusakum wa Ahlikum Naara “ dan surat As-Shaff ayat tigo nan babuni “ Kabura maqtan ‘indallaha antaquluu malaa taf’alun “.
Mari kito jago diri kito dan kaluarga kito dari api Narako dek karano gadang dosonyo bilo kito mangecek tapi indak kito pabuek. Kito mambincang urang indak bajilbab,indak puaso dan sabageinyo, tapi anak bini,mintuo dan kaluarga kito indak bajilbab,bapuaso dan sabageinyo.
Maso kini nampaknyo, paham Matoari tu alah ditompang dek urang Buhuo Sentak kalou manyangkuik ka dana. Baru sajo tajadi sorang kaluarga nan indak panah sato dalam kagiatan Muhammadiyah dan indak panah sato dalam acara ta’ziah, tapi ado keluarganyo nan maningga dipeloknyo acara ta’ziah dan dikarajokan dek warga Muhammadiyah. Apokah iko suatu kamajuan bagi Muhammadiyah atou hanyo “ Matoari dibaluik Buhuo Sentak “..???
Memang iko adolah salah satu kamajuan Da’wah Islamiyah Amarma’ruf Nahimunkar (DIAN) nan dicatuihkan dek Muhammadiyah,sabab Muhamma diyah tu untuk kasadonyo dan bukan untuok warga Muhammadiyah sajo.
Agak aneh juo saketek, kaluarga nan indak panah manyatoi kagiatan Muhammadiyah bisa di rumahnyo adi acara ta’ziah, samantaro ado kaluarga sorang Pimpinan Cabang nan maningga, tapi bukan warga Muhammadiyah indak di janguok, apolei acara bata’ziah, sainggo manjadikan Muhammadiyah tu aneh bin ajaib. Jangankan ta’ziah, manjanguok sajo pun indak datang. Mau di baok kamano Muhammadiyah koooo... ???
Nashrun minallahi wa fathun qarib. Wassalam.
oleh : Shaff Ra Alisyahbana Dt Malako
Lambang Matoari di pakei dek Muhammadiyah ditambah jo Duo Kulimah Syahadat , sadangkan Buhuo Sentak di pakei dek Nahdlatul Ulama ditambah jo dunie dan bintang limo.
Pado dekade 1970-1980 di Ranah Nata manjadi wacana tabatiek tabarito dek panehnyo Matoari mamanggang tali Buhuo Sentak, sainggo ma akibatkan rataknyo Ukhuwwah Islamiyah di Ranah Nata.
Bayangkan sajo di akie tahun 1970an, sorang panjago lantera musajik Tambak tapaso ba urusan jo Pamarentah dek mahino Muhammadiyah nan keceknyo adolah bodoh dan indak pandei baretong hari bulan. Makonyo daolu ba hari rayo. Salanjuiknyo pado tahun 1985, sorang tokoh Buhuo Sentak tapaso manjalani sidang pangadilan di meja ijou dek karano mangecekkan caramah/ pangajian di musajik Al Huda Nata dikecekkannyo “ manjua ubek “, dimano tokoh Matoari indak sanang hati dan ma adukannyo ka nan bawajib.
Kini ampieng pulo tajadi sarupo nan dolu, sabab ado urang nan ma ungkik-ungkik masalah khilafiah dalam siasat mancari murid baru madrasahnyo mangecekkan “ jangan masuokkan anak apak ka sikolah Muhammadiyah, nanti apak indak ditalakinkan,indak di kandurikan dan lain sabageinyo.
Kalou kito tiliek jo pandang sabananyo nan tajadi di Ranah Nata, hanyo cuma gauongnyo sajo, sabab lari dari kanyataan nan ditageh kan tu.
Manga indak ....Barapo banyak Ulama-ulama karakok nan sato manjadi sirieh mampabincangkan masalah khilafiah,hanyo tau sakadar masalah itu sajo, sadang dalil dan dasar hukumnyo indak tau dan kadang indak panah mangantuik’i timuo do. Kalou kito paratikan, banyak tajadi urang Muhammadiyah pakek, acara kamatiannyo indak dilakukan sasuei jo paham Muhammadiyah dan bak itu juo urang warga Nahdhiyin pakek, ado nan indak basudakah kaji atou batadarui dan kanduri, sabab itu mangaluakan biaya. Ikolah nan dinamokan “ Tibo di mato di piciengkan, tibo di paruik di kampi kan”. Sadangkan inyo hilie mudiek mampabincangkan masalah khilafiah. Sarancaknyo, amalkan paham masieng-masieng tanpa mausiek paham urang dan jalankan kagiatan organisasitu sacarao baiek. Kinin bukan masonyo lai mampabincangkan nan tetek bengek tu, sadangkan anak kamanakannyo indak panah shalat. Sadarkanlah anak kamanakan kito supayo inyo bisa shalat dan baitu juo anak bininyo. Manga urang dipatureh, tapi inyo sandiri baleak peak dan cumpang purenang. Apokah kito lupo nan difirmankan Allah dalam Al-Qur’an nan babuni “ Qu anfusakum wa Ahlikum Naara “ dan surat As-Shaff ayat tigo nan babuni “ Kabura maqtan ‘indallaha antaquluu malaa taf’alun “.
Mari kito jago diri kito dan kaluarga kito dari api Narako dek karano gadang dosonyo bilo kito mangecek tapi indak kito pabuek. Kito mambincang urang indak bajilbab,indak puaso dan sabageinyo, tapi anak bini,mintuo dan kaluarga kito indak bajilbab,bapuaso dan sabageinyo.
Maso kini nampaknyo, paham Matoari tu alah ditompang dek urang Buhuo Sentak kalou manyangkuik ka dana. Baru sajo tajadi sorang kaluarga nan indak panah sato dalam kagiatan Muhammadiyah dan indak panah sato dalam acara ta’ziah, tapi ado keluarganyo nan maningga dipeloknyo acara ta’ziah dan dikarajokan dek warga Muhammadiyah. Apokah iko suatu kamajuan bagi Muhammadiyah atou hanyo “ Matoari dibaluik Buhuo Sentak “..???
Memang iko adolah salah satu kamajuan Da’wah Islamiyah Amarma’ruf Nahimunkar (DIAN) nan dicatuihkan dek Muhammadiyah,sabab Muhamma diyah tu untuk kasadonyo dan bukan untuok warga Muhammadiyah sajo.
Agak aneh juo saketek, kaluarga nan indak panah manyatoi kagiatan Muhammadiyah bisa di rumahnyo adi acara ta’ziah, samantaro ado kaluarga sorang Pimpinan Cabang nan maningga, tapi bukan warga Muhammadiyah indak di janguok, apolei acara bata’ziah, sainggo manjadikan Muhammadiyah tu aneh bin ajaib. Jangankan ta’ziah, manjanguok sajo pun indak datang. Mau di baok kamano Muhammadiyah koooo... ???
Nashrun minallahi wa fathun qarib. Wassalam.
Langganan: Poskan Komentar (Atom)